MSP: U intervjuu Tomasa Šiba niz neistina o KiM - Blitz RS - Vesti\nU saopštenju se ističe da je u intervjuu zanemareno da je u dugom vremenskom periodu SRJ bila suočena sa snažnim albanskim separatizmom na KiM.\nAmbasador Šib je izneo netačnu tvrdnju o “ugnjetavanju Albanaca i njihovom isključenju iz javnog života“ i, ignorišući čitav niz činjenica i rezolucija Saveta bezbednosti UN, zaključio da se NATO odlučio za napad na SRJ “tek kada su bila iscrpljena sva sredstva diplomatije“, navodi se u saopštenju.\nRezolucija SB UN kvalifikovala OVK kao terorističku\nPodseća se da su Rezolucijom Saveta bezbednosti UN 1160 (1998) potvrđene obaveze svih članica UN na očuvanju suvereniteta i teritorijalnog integriteta SRJ (danas Srbije) dok su akti tzv. Oslobodilačke vojske Kosova (OVK) i drugih oružanih grupa kosovskih Albanaca kvalifikovani kao “teroristički“, te da je Savet bezbednosti UN u više navrata izričito osudio terorističke akte OVK.\nReakcija oružanih snaga SRJ i policije Srbije, navodi MSP, bila je usmerena na suzbijanje separatizma i terorizma, a o nepostojanju “deklarisanih razloga“ za napad na SRJ govore i činjenice potvrđene u Nemačkoj.\nU periodu koji prethodi agresiji na SRJ, Ministarstvo spoljnih poslova Nemačke je 12. januara 1999. Upravnom sudu u Triru ukazalo da “operacije snaga bezbednosti nisu bile usmerene na kosovske Albance kao na etničku grupu, već na militantne protivnike i njihove navodne sledbenike“, podsećaju iz MSP-a.\nJasno je da ni pregovori u Rambujeu nisu bili „mirno sredstvo rešavanja“ krizne situacije, već okvir za iznošenje ucena, dodaje se u saopštenju MSP.\nU njemu se navodi da je NATO je delovao suprotno Povelji UN koja ne dopušta izuzetke od pravila sadržanog u čl. 53 da „bez odobrenja Saveta bezbednosti neće po regionalnim sporazumima niti preko regionalnih organizacija biti preduzeta nijedna prinudna akcija“.\nU osnovi jednostranog proglašenja nezavisnosti Kosova je upotreba oružane sile NATO i OVK i štoga se „slučaj Kosova“ ne može opravdati kriterijumom koji iznosi ambasador Šib da je „proglašenje nezavisnosti isključivo moguće ako se pri tom ne krši zabrana upotrebe sile“, dodaju iz Ministarstva.\n„Šib ignoriše činjenicu da je albanska strana insistirala na nezavisnosti“\nŠib je u intervjuu za Politiku objavljenom u nedelju, između ostalog, izneo tvrdnju da se situacije na tzv. Kosovu i sada na istoku Ukrajine nikako ne mogu uporediti i da su u toj pokrajini “od kraja 1980-ih godina etnicki Albanci ugnjetavani i isključeni iz javnog života“.\n„Međunarodna zajednica država je vodila duge pregovore koji nisu urodili plodom, cime je bezuspešno iscrpela sva sredstva za mirno rešavanje konflikta i sprečavanje humanitarne katastrofe na Kosovu. Tek onda kada su bila iscrpljena sva sredstva diplomatije, NATO se odlučio za napad na Jugoslaviju“.\nMeđutim, u Ukrajini ne postoje, niti su postojale naznake ili dokazi za, po Moskvi, navodno ugnjetavanje etničkih Rusa. A diplomatska sredstva za okončanje rata u Donbasu ni približno nisu bila iscrpljena“, rekao je, pored ostalog, nemački ambasador.


Dr Kon: Otvaranjem škola omogućavamo i virusu da uđe njih, to je jednostavno tako • Poportal\nEpidemiolog Predrag Kon izjavio je u Novom danu da je Krizni štab isključivo savetodavno telo, a da sve odluke donosi Vlada. “Svi imamo isključivo savetodavnu odgovornost”, rekao je Kon u Novom danu na TV N1.\n“Postoji mnogo razloga zašto škole moraju da funkcionišu i da rade, posebno to važi za najmlađi uzrast”, kaže Kon.\nIstiče da “ne postoji mogućnost da se virus zaustavi pred školom, to je jednostavno nemoguće. Mi sa otvaranjem škola i dolaskom đaka omogućavamo i virusu da uđe u te škole, to je jednostavno tako”, kaže on.\n“Dolazi do smirivanja situacije, Beograd je uvek nesiguran zbog broja ljudi. Ukoliko bi došlo do pogoršanja i da vidimo jasno povećanje aktivnosti virusa upravo u školama, tu je bitno shvatiti, da bilo koji đak koji ima bilo kakve tegobe respiratorne, ne sme da ide u školu, i to će biti novi izazov”, rekao je.\n“Postoje takozvani neprijavljeni kontakti. Oni sa kojima razgovaramo, koji su pozitivni, oni sada ne daju više sve podatke o svojim kontaktima, jer znaju da su kontakti izloženi obaveznoj samoizolaciji”, rekao je.\nDodao je da “moramo da shvatimo da se mora živeti s ovim virusom”.\n“Antitela se gube nakon nekoliko meseci, onda je pitanje i procene kolektivnog imuniteta samo na osnovu antitela upitno”, kaže.\n“Svi imamo isključivo savetodavnu odgovornost”, rekao je Kon.\n12/10/2019 12/10/2019 P.Radovanović


Privredni pad Amerike najveći od Drugog svetskog rata\nSjedinjene Države su u 2020. zabeležile privredni pad po godišnjoj stopi od 3,5 posto.\nTo je najveći pad od Drugog svetskog rata, nastao ponajviše zbog razornog uticaja pandemije kovida 19 u uslužnim delatnostima, kao što su ugostiteljstvo i avio-saobraćaj.\nPrivreda SAD je, međutim, poslednji kvartal 2020. zaključila s rastom od 4 procenta međugodišnje, prema današnjoj fleš proceni američkog Ministarstva privrede.\nAmerička ekonomija je ušla u recesiju u februaru prošle godine, mesec dana pre nego što je Svetska zdravstvena organizacija proglasila zaraznu bolest kovid-19 pandemijom, nakon čega je bruto domaći proizvod pao za rekordnih 31,4 posto u drugom tromesečju, da bi se u naredna tri meseca oporavio za 33,4 procenta.\nU poslednjem lanjskom tromesečju najveći pozitivan doprinos BDP-u dali su rast izvoza, nerezidencijalna fiksna ulaganja, potrošnja stanovništva, stambene investicije i povećanje zaliha, dok je negativan uticaj imao pad državne potrošnje na saveznom, kao i na nivou pojedinačnih država i lokalnih samouprava, prenosi B92.\nFED je na završenoj dvodnenoj sednici zadržao ključne kamatne stope na nepromenjenom nivou, i ostao pri odluci o kupovini obveznica u vrednosti od najmanje 120 milijardi dolara mesečno.\nBanka “JPMorgan Chase” ostvarila dobre rezultate\nObustavljeni poreski postupci protiv frilensera


Početna / BIZNIS / ONLINE prijava incidenata u bolnicama\nSana Life 11. januara 2019.\tBIZNIS, DOŽIVETI STOTU, HIPOKRAT, ZANIMLJIVOSTI, ZDRAVLJE Ostavite komentar\nSvi zaposleni ali i pacijenti u nekoj od bolnica – Vojnomedicinske akademije, Kliničkog centra Srbije, Kliničkog centra Niš, Kliničkog centra Vojvodine, Kliničkog centra Kragujevac i Univerzitetske dečije klinike – sada imaju mogućnost da anonimno prijave događaje koji bi mogli da naškode pacijentima.\nNaime, aplikacija za prijavljivanje kritičnih incidenata CIRSS (Critical Incidence Reporting System Srbija) je aktivna i otvorena za korišćenje, saopšteno je iz Udruženja anesteziologa i intenzivista Srbije.\nKako biste dobili kod za prijavljivanje na aplikaciju, potrebno je da se javite zvaničnom administratoru ovih bolnica ili prosledite infromacije administratoru da podatke unese u aplikaciju.\nKako naglašavaju iz Udruženja, radi se o aplikaciji u koju se kritični incident unosi anonimno (i za pacijente i lekare), a uvid u podatke imaju samo zvanični administratori.\nPodaci će se koristiti isključivo u edukativne svrhe, sa ciljem da se stekne uvid u najčešće razloge dešavanja kritičnih incidenata u Srbiji. Čitav projekat se odnosi na poboljšanje kvaliteta rada u našoj zemlji i povećanja bezbednosti bolesnika u perioperativnom periodu.\nU isto vreme, na aplikaciji postoji otvoreni pristup svima, tako da se kritični incident može prijaviti potpuno nezavisno od mesta gde radite ili gde se incident dogodio, navode iz Udruženja.\nInače, kritični incident je svaki događaj koji bi mogao da naškodi bolesniku, a može da se izbegne promenom ponašanja i unapređenjem procesa rada. Posledica kritičnog incidenta može da bude neplanirana povreda izazvana medicinskim postupkom, a ne bolešću, koja dovodi do produženja lečenja, privremene ili trajne nesposobnosti pacijenta. Takođe, kritični incident ne mora da dovede do lošeg ishoda lečenja, međutim, mogućnost da naškodi pacijentu je prisutna navodi se na sajtu CIRSS.\nOznakeadministrator aplikacija bezbednost bolnice edukacija informacije klinike lekari Niš pacijenti prijava\nPrethodni Turnir u rukometu po uzoru na Svetsko prvenstvo\nSledeći Volja za životom pobedila džinovski tumor\nSvom suprugu, poznatom pčelaru Čedi Pejiću desna je ruka u pčelinjaku ali je Slavica, i …


RTCG - Radio Televizija Crne Gore - Nacionalni javni servis :: Svijet :: Migracije najbitnija tema sa afričkim vođama\nFON DER LAJEN U ETIOPIJI 07. 12. 2019. 18:57 >> 18:57 0\nFON DER LAJEN U ETIOPIJI\nMigracije najbitnija tema sa afričkim vođama\nPredsjednica Evropske komisije Ursula fon der Lajen danas je počela u Etiopiji svoju prvu posetu van EU od preuzimanja dužnosti, tokom koje će govoriti o pitanju migracija i podršci afričkim bezbjednosnim operacijama.\nBivša njemačka ministarka odbrane koja je preuzela dužnost šefice Evropske komisije 1. decembra, jutros je stigla u Adis Abebu i odmah otišla u sjedište Afričke unije da razgovara sa predsjednikom tog tijela Musom Fakijem Mahamatom.\nOna zatim treba da se sastane sa etiopskim premijerom Abijom Ahmedom, ovogodišnjim dobitnikom Nobelove nagrade za mir, koja će mu biti uručena u Oslu u utorak. Dvoje vođa treba da razgovaraju o podršci koju EU može da pruži Etiopiji, koja se sprema za opšte izbore u maju 2020.\nEU je glavni trgovinski partner Afrike i njegov prvi izvor investicija i pomoći za razvoj. Posljednjih godina, međutim, dva bloka imaju teškoće u ograničenju broja afričkih migranata koji su krenuli ka Evropi opasnim morskim putevima. Evropski i afričke vođe odlučni su da nađu rješenje za duboke uzroke imigracije kao što je siromaštvo.\nEU takođe stalno podržava mirovne i bezbjednosne operacije koje pokreće Afrička unija.\nMehanizam za podršku miru u Africi uspostavljen 2004. omogućuje izdvajanje 2,7 milijardi eura za mirovne i bezbjednosne operacije na kontinentu, za 14 intervencija pod afričkim mandatom u 18 zemalja.\nEvropa je, ipak, dala k znanju da želi da prestane sa plaćanjem plata afričkim vojnicima na nekim mjestima kao što je Somalija, gdje je EU glavni finansijski partner snagama Afričke unije.\nPoslije sastanka sa šefom Afričke unije Fakijem Mahamatom i premijerom Abijem, predsjednica EK treba da se sastane sa etiopskom predsjednicom Sahle-Vorke Zevde.\nPrekid vatre u Libiji prvi korak\nRazlaz bez sporazuma štetniji za London nego za EU\nEU da jasno pokaže da Zapadni Balkan želi na svojoj strani


Dan online - Drustvo: Postaviti radare - 2019-02-07\nDrustvo SAVJET DAO PREPORUKU Postaviti radare\nSavjet za građansku kontrolu rada policije pozvao je Ministarstvo unutrašnjih poslova (MUP) i Vladu Crne Gore da razmotre mogućnosti da se uvođenje fiksnih radara za kontrolu brzine realizuje kroz javno privatno partnerstvo. Iz Savjeta navode da ih je Uprava policije informisala da je projekat instalacije stacionarnih radarskih sistema predviđen u 2019. godini, ali da realizacija nije izvjesna i da zavisi od finansija.\n– Savjet je konstatovao da se projekat odlaže već godinama i da nije izvjesno da će se realizovati u ovoj godini. Savjet ocjenjuje da će postavljanje opreme i njena funkcija značajno i preventivno unaprijediti bezbjednost u saobraćaju i poboljšati saobraćajnu kulturu. Dodatno kroz ovaj sistem značajno će se povećati broj registrovanih prekršaja u odnosu na konvencionalne metode kontrole i trebalo bi da doprinese i smanjivanju ukupnih troškova – saopšteno je iz Savjeta.


Nema danas vesti o nemirima u Uzbekistanu gde je juče u neredima u gradu Andižanu na istoku zemlje, prema zvaničnim podacima, poginulo deset osoba. Organizacije za zaštitu ljudskih prava tvrde da je broj poginulih najmanje nekoliko desetina, a neki navode čak i nekoliko stotina.\nDopisnik Radija Slobodna Evropa je javio danas da se u Andižanu i okolini i danas okupljaju stotine političkih protivnika predsednika Islama Karimova, ali su današnje demonstracije mirne.\nPolicija je otvorila vatru po demonstrantima kojih se u petak uveče okupilo nekoliko desetina hiljada. Prethodno su demonstranti oslobodili iz jednog lokalnog zatvora aktiviste zabranjena islamske grupacije Hiz-ut Tahrir.\nOpozicija optužuje predsednika države da je naredio otvaranje vatre po demonstrantima kada su pregovori propali. Predsednik Karimov je izjavio da on nije izdao naređenje i da odgovornost za nemire snosi Hiz-ut Tahrir.


Windows 11 dobija novi Notepad sa podrškom za tamni režim - BIGportal.ba\n8 Decembra, 2021 8 Decembra, 2021 050\nAko ste ljubitelj Notepada, i često radite u njemu, ovo je vest koja će vam sigurno puno značiti. Notepad nije doživeo veliki redizajn već dugo vremena, iako je Microsoft dodao nekoliko funkcija tokom životnog veka Windows 10. Sada će izgledati radikalno drugačije. Videćete prozirnost Mica efekta u zaglavlju aplikacije, a opcije menija su povećane. Tu je i novo dugme za podešavanja u gornjem desnom uglu.\nNaravno, najveća vest je verovatno podrška za tamni režim u Notepad-u, koji mnoge ugrađene Windows aplikacije nikada nisu dobile poslednjih godina. Paint bi takođe trebalo da je dobije u bliskoj budućnosti. Ovo će učiniti korišćenje Notepad-a mnogo lakšim za oči, posebno ako radite u uslovima slabog osvetljenja.\nMicrosoft je takođe dodao novo iskustvo pronalaženja i zamene, koje zamenjuje tipičan iskačući prozor sa malom trakom sa alatkama u centru na vrhu dokumenta, javlja XDA-developers. Ovo bi trebalo da olakša pronalaženje rezultata bez ometanja fokusa gledanja. Još jedna nova karakteristika je podrška za poništavanje na više nivoa. Trenutno, ako pritisnete Ctrl + Z u Notepad-u, poništićete svoju poslednju radnju, a ponovnim pritiskom na te tastere ponovo ćete izvršiti tu radnju, tako da zaista možete poništiti samo poslednju promenu. Ova promena znači da možete da poništite više ili veće greške u jednom potezu.\nNeki korisnici bi mogli biti zabrinuti da bi unošenjem izmena u Notepad, Microsoft mogao na kraju uništiti aplikaciju na koju su se ljudi oslanjali godinama. Međutim, kompanija je ponovila da su performanse i produktivnost „najvažniji“ za Notepad i da će nastaviti da radi dobro u tim oblastima. Postoje neki poznati problemi u ovoj verziji, ali kompanija radi na njihovom otklanjanju, kao i na poboljšanju podrške za veoma velike tekstualne datoteke.


Odbor ratnih vojnih invalida Republike Srpske: Nismo zadovoljni statusom boračke populacije :: Semberija INFO ::\nOdbor ratnih vojnih invalida Republike Srpske: Nismo zadovoljni statusom boračke populacije\nČlanovi Odbora ratnih vojnih invalida Boračke organizacije Republike Srpske na drugom radnom sastanku, održanom u prostorijama Gradske Boračke organizacije Bijeljina, zaključili su između ostalog, da je status oko 31. 000 ratnih vojnih invalida nezadovoljavajući.\nPredsjednik BORS-a general Milomir Savčić naglasio je da riječ o hiljadama ljudi koji su u Republiku Srpsku ugradili dijelove tijela, i njene temelje zalili krvlju.\n- Mnogi od nas smo više puta ranjavani i svakako da je riječ o veoma osjetljivoj, ali ne i razmaženoj kategoriji građana. Brigom i pravilnim odnosom prema RVI, treba odati dužno poštovanje naporima tih ljudi za stvaranje Srpske, odbranu slobode i vjekovnih teritorija. Razgovarali smo kako o pitanjima RVI tako i ostalim boračkim kategorijama. RVI imaju izražen stepen solidarnosti sa demobilisanim, a nezaposlenim borcima i spremni su da se u prioritet uzme rješavanje problema te kategorije boraca, koja takođe teško živi”, rekao je general Savčić.\nOn je podsjetio da je ove godine planirano obilježavanje 25 godina slobode i da tim povodom planiraju organizovati forum posvećen miru i budućnosti. General Savčić je naglasio da BORS zaslužuje poseban status u društvu.\nPredsjednik Odbora RVI Skupštine BORS-e Radan Ostojić rekao je da je cilj sastanka bio da se članovi odbora informišu o aktuelnim dešavanjima koja se tiču najbrojnije, boračke populacije društvene zajednice.\n- Nismo zadovoljni odnosom i preduzetim mjerama nadležnh institucija prema boračkoj populaciji, posebno što smo u prethodnom periodu predočili određene zahtjeve za poboljšanje materijalnog položaja boračke populacije. Imali smo četiri zahtjeva prema Vladi RS, ali nismo uspjeli naći zajedničko rješenje. Jedino pozitivno je što su nam rekli da su nam vrata uvijek otvorena i da pregovori treba da budu nastavljeni. Usvajanjem budžeta za ovu godinu, uvidjeli smo da je sve ostalo kako je bilo i prethodne godine. Do povećanja sredstava nije došlo, jer osnovica je povećana samo za 2,2 posto, a mi smo tražili 10 posto. Iznos koji i dalje primamo je 65 posto od neto prosječne plate, a to znači da povećanja nije ni bilo. Najbolji primjer je borački dodatak, koji je je na godišnjem nivou za borca prve kategorije povećan za samo osam konvertibilnih maraka, a to je 0, 7 KM po mjesecu”, rekao je Ostojić i dodao da je Odbor obavezao članove da nastave pregovore sa nadležnim institucijama i da pokušaju pronaći rješenja.\n- Nastavljamo da radimo u tom pravcu, u aprilu ćemo imati Skupštinu BORS-e kada ćemo donijeti određene odluke”, rekao je Ostojić i istakao da se na sastanku razgovaralo i o optužnci protiv generala Savčića.\n- Mi pružamo punu podršku generalu Savčiću u njegovoj odbrani i u dokazivanju istine pred sudom BiH. Generalova borba nije samo njegova, nego svih nas koji smo stvarali Republiku Srpsku. U ovom cilju ćemo takođe tražiti određena materijalna sredstva od nadležnih institucija kako bi se pomoglo svima protiv koji se vode tužbe, ali onima koji su već osuđeni, kao i da se pomogne njihovim porodicama”, rekao je Ostojić i dodao da će se voditi razgovori i sa rukovodstvo Elektro-privrede da vode računa prilikom proglašenju viška radnika, da li su u pitanju lica koja imaju status RVI, porodice poginulih boraca ili demobilsanih boraca.\nSutra u Glasu Srpske: Kompletne liste kandidata za lokalne izbore 2020.


ZDJELAR ISPROZIVAO CRVENO-BELE, SPOMENUO I TITULU: Pokazali smo Zvezdi ko smo i šta smo\nIzvor: SrbijaDanas.com, 10.Jun.2020, 23:34\nPartizan pobedi sa 1:0 i plasirao se u finale Kupa Srbije.\nFudbaleri Partizana plasirali su se u finale Kupa Srbije pošto su savladali Crvenu zvezdu u Humskoj sa 1:0 golom Bibrasa Natha, a u borbi za trofej igraće protiv Vojvodine koja je istovetnim rezultatom savladala Čukarički na Banovom brdu.\nSaša Zdjelar vodio je veliku bitku na sredini terena i iz većine duela izlazio kao pobednik, a posle >> Pročitaj celu vest na sajtu SrbijaDanas.com << meča nije propustio priliku i da pecne večitog rivala koji četvrti derbi u nizu nije postigao gol.\n- U glavi mi je bilo da ne primimo gol, tri derbija ga nismo primili. Pokazali smo da smo bolji tim, iako je Zvezda uzela titulu. Sada imamo Čukarički, da se dobro odmorimo - rekao je Zdjelar, a onda se osvrnuo na izgubljenu titulu. - Sigurno da boli, ima mnogo stvari o kojima možemo da pričamo, pokazali smo njima ko smo i šta smo, sama misao koja kaže da nisu golmani tri derbija primili gol, ne treba da pričamo više o tome.


RAK apeluje na građane da racionalno koriste internet | BL Portal\nRegulatorna agencija za komunikacije (Agencija) obavještava da se pružanje telekomunikacijskih usluga u Bosni i Hercegovini uglavnom odvija neometano, ali je evidentno povećano korišćenje internet saobraćaja.\nS tim u vezi, Agencija apeluje na građane, korisnike telekomunikacionih usluga, da racionalno koriste internet u okolnostima proglašenog vanrednog stanja/stanja prirodne i druge nesreće, odnosno da korišćenje interneta učine racionalnim.\nImajući u vidu da su video sadržaji servisi koji posebno opterećuju kapacitete interneta, Agencija apeluje na njihovo racionalno korišćenje.\nPrimjera radi, online nastava se može izvršavati i tekstualnim porukama i razmjenom dokumenata, a poželjno je izbjegavati održavanje videokonferencija između više učesnika u toku trajanja online nastave. Takođe, predavanja nastavnika mogu biti ograničena na deset do petnaest minuta, jer se u suprotnom nepotrebno troše resursi interneta koji su potrebni i za druge korisnike.\nU kriznim situacijama, maloljetnici su posebno osjetljiva ciljna grupa. Oni ovu situaciju vide kao šansu da do krajnjih granica iskoriste mogućnosti digitalnog svijeta. Stoga, potrebno je ograničiti vrijeme koje provode koristeći internet izvan nastave, a posebno preglede video klipova, navodi se u saopštenju Regulatorne agencije za komunikacije.


Magazin START - Općina Centar se pridružila akciji „Ekskurzija 2017“\nOpćina Centar se pridružila akciji „Ekskurzija 2017“\nNačelnik Općine Centar Nedžad Ajnadžić i direktorica Doma zdravlja Centar Đana Firdus-Tirić posjetili su Srednju medicinsku školu Sarajevo kako bi dali podršku učenicima koji su pokrenuli akciju „Ekskurzija 2017“.\nSa direktoricom škole Sadinom Kešo i učenicima, Ajnadžić i Firdus-Tirić podržali su ideju učenika koji u teškim vremenima za ovu zemlju pokazuju nesebičnost i solidarnost.\n- Naša namjera je da novac koji vam je potreban osigura kroz društveno koristan i humanitaran rad. Naša ponuda ogleda se u tome da radite u Narodnoj kuhinji „Stari grad“ i Domu zdravlja Centar, a sa druge strane lokalna zajednica će sate vašeg rada platiti - kazao je Ajnadžić i dodao da će podržati učenički aktivizam i na način da se uključe u ekološke akcije čišćenja i pošumljavanja.\nNa kraju posjete dogovoreno je da se za sedam dana pripremi Memorandum čiji će potpisnici biti Narodna kuhinja „Stari grad“, Dom zdravlja Centar, Srednja medicinska škola i Općina Centar, a koji će pobliže definirati način na koji će radno angažirani učenici biti plaćeni za svoj rad, saopćeno je iz Općine Centar.\nUčenici Srednje medicinske škole u Sarajevu organizirali su radnu akciju pod nazivom „Ekskurzija 2017“ kako bi pomogli svojim vršnjacima koji nisu u mogućnosti platiti odlazak na ekskurziju, a sama ideja potekla je od učenika trećeg razreda Dženana Hodžića.\nU ovoj školi već pet godina nije bilo odlazaka na ekskurziju, zbog loše materijalne situacije. Stoga su učenici uputili apel svim firmama i poslodavcima poručivši da su spremni raditi i zaraditi novac kako bi sa svojim prijateljima zajedno otišli na ekskurziju, navodi se u saopćenju Općine Centar.


Savjet za strane investitore: Povećanje konkurentnosti i unapređenje poslovnog ambijenta | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nNakon drugog sastanka Savjeta za strane investitore u Banjaluci, na kojem je razmatrana ova strategija, ministar za ekonomske odnose i regionalnu saradnju Republike Srpske Zlatan Klokić rekao je novinarima da su članovi Savjeta izrazili zadovoljstvo ovim dokumentom, ali da su potrebne dorade da bi bio efikasniji u primjeni.\nKlokić je rekao da su predstavnici pojedinih rudnika istakli problem plaćanja višestrukih naknada i samo plaćanje zemljišta nad kojim se vrši eksproprijacija, te problem obrazovanja radne snage gdje je potrebno uskladiti potrebe tržišta rada sa obrazovanjem.\nMinistar Klokić, koji je i predsjednik Savjeta za strane investitore, rekao je da postoji i Akcioni plan koji prati ovaj strateški dokument gdje su definisani rokovi kada će koji posao biti realizovan i ko će biti nosioci.\nOn je naveo da su u 2014. godini ukupna ulaganja stranih investitora u BiH iznosila oko 740 miliona KM, od čega 379 miliona KM u Republici Srpskoj.\nKlokić je rekao da su Rudnik i Termoelektrana „Stanari“ jedan od najvažnijih stranih investitora u Republici Srpskoj, te austrijska kompanija „Kelak“ koja je u Srpskoj izgradila dvije mini hidroelektrane, a u planu su još dvije iz obnovljivih izvora energije.\nGovoreći o Nacrtu novog zakona o stečaju, kojeg je utvrdila Vlada Republike Srpske i koji će 20. oktobra biti razmatran na sjednici parlamenta Republike Srpske, Klokić je rekao da je predloženo smanjenje stečajnog postupka, povećanje broja stečajnih sudija, te uvođenje mehanizma predstečaja.\nČlan Savjeta za strane investitore iz Bijeljine Vlado Simeunović rekao je da je potrebno uspostaviti povezanost između privrede i obrazovnog sistema u Republici Srpskoj.\nOn je izrazio zadovoljstvo činjenicom da su gradovi Banjaluka, Bijeljina i Prijedor dobili međunarodni sertifikat, garant o efikasnosti lokalne administracije i postojanja povoljne investicione klime u region, ističući da je to dobra pretpostavka kada dođe strani investitor da ima potrebnu dokumentaciju da krene sa projektom.\n„Važno je da na nivou Republike Srpske i BiH postoji jasan zakonski okvir za strane investicije. Svi investitori `kucaju na vrata` lokalne zajednice gdje su najbolji geografski, materijalni i ljudski pokazatelji“, istakao je Simeunović.\nSavjet za strane investitore Republike Srpske osnovan je Zakonom o izmjenama i dopunama Zakona o stranim ulaganjima Republike Srpske iz 2011. godine.\nSavjet čine predstavnici Ministarstva za ekonomske odnose i regionalnu saradnju, Ministarstva finansija, Ministarstva industrije, energetike i rudarstva, Ministarstva poljoprivrede, šumarstva i vodoprivrede, Ministarstva trgovine i turizma Republike Srpske, Privredne komore, šest gradova i stranih investitora.


source.ba | World Cheese Awards: Sir iz Bosne i Hercegovine dobio čak pet nagrada\nNajprestižniji event u svijetu – World Cheese Awards 2017-18 je sinoć proglasio pobjednike za ovu godinu. Farmersko blago, sir iz Bosne i Hercegovine je došao do čak pet nagrada u konkurenciji od preko 3.500 sireva iz cijelog svijeta.\n„Iako smo se prije same dodjele potajno nadali da ćemo doći do neke od nagrada na najvećem eventu za dodjelu nagrada za sir, iznenadila nas je činjenica da smo u konkurenciji od preko 3.500 sireva dobili čak pet!\nOvo je kruna našeg dosadašnjeg rada, truda i zalaganja koje je uloženo da se postigao vrhunski kvalitet naših premium livanjskih sireva. I prije World Cheese Awardsa smo imali veliki broj upita za izvoz i distribuciju naših sireva, a naš cilj je bio da postignemo vrhunski kvalitet koji je ključan za našu proizvodnju. Ovim putem bih se želio zahvaliti svim našim cijenjenim klijentima i partnerima koji nam upućuju iskrene čestitke za ovu svjetski priznatu nagradu koja je osvojena sinoć u Londonu“, rekao je rukovodilac proizvodnje Sejo Čaušević.


IMLTV.press - Dodik pojasnio "dramatični scenarij": Banjaluka mora da ustane i da se brani Front Page\nPrema ovom scenariju, Banjaluka bi trebalo da postane "grad slučaj" o kojem će pričati i pisati svjetski mediji. To što je upitno formiranje vlasti u Federaciji, što grad Mostar već deceniju nema izbore, jer se političari ne mogu složiti oko izmjena Izbornog zakona, za kreatore plana, izgleda, nije problem. Problem im je Banjaluka, sjedište institucija i predsjednik Republike Milorad Dodik, navodi RTRS.\n"Јa ovaj narod nikad nisam prevario i uvijek sam radio u interesu naroda. I zato sam ovdje 14 godina, radim u nepodnošljivim uslovima pritisaka i udara na Republiku Srpsku. Ljudi ovdje sve pamte i neće oprosti izdaju, a izdaja je masovna i locirana je oko SDS-a i PDP-a", kaže Dodik.\nMilorad Dodik gubi izbore, pa izmišlja budalaštine, komentar je predsjednika PDP-a Branislava Borenovića na izjavu predsjednika RS o navodnom planu koji se sprema za dan pred Opšte izbore u BiH - 6. oktobar. "Dodik postaje ozbiljan psihijatrijski slučaj. Predlažem mu hitan pregled ili ovde kod nas preko Vrbasa, a može i u Jakešu (op.a Bolnica za hroničnu psihijatriju) ili na Sokocu, i tamo imaju dvije klinike baš za takve bolesti", poručio je Borenović u izjavi za Vijesti.ba.


Egipat preispituje priznanje Kosova? - 08.01.2018, Sputnik Srbija\nEgipat bi mogao da povuče odluku o podršci nezavisnosti Kosova, pišu „Večernje novosti“. 08.01.2018, Sputnik Srbija\npolitika, vesti, egipat\n07:39 08.01.2018 (Osveženo: 12:32 15.09.2021)\nEgipat bi mogao da povuče odluku o podršci nezavisnosti Kosova, pišu „Večernje novosti“.\nKako navode, pre nekoliko dana jedan od najpoznatijih i najcenjenijih egipatskih i arapskih novinara Abdel Latif el Manjavi objavio je u dnevniku „Al Masri al Joum“ tekst pod naslovom „Da li je vreme da se preispita odluka bratstva?“.\n„Novosti“ navode da je ćorsokak u koji je Egipat dovelo Muslimansko bratstvo priznanjem Kosova na neki način popravila aktuelna garnitura, jer do danas, ni posle pet godina od priznavanja, nisu razvijeni ni diplomatski ni privredni odnosi Kaira s Prištinom, niti su otvorene ambasade.\n„Novosti“ pišu i da imaju informacije da će narednih meseci Beograd detaljno „pročešljati“ spisak svih država koje su priznale nezavisnost KiM i odrediti listu onih koje bi potencijalno mogle da stave na dnevni red preispitivanje te odluke, te da će ubrzo uslediti opsežna diplomatska akcija.\nIz Ministarstva spoljnih poslova Srbije navode da su zvaničnici Omana, Centralnoafričke Republike, Nigerije, Ugande, Sao Toma i Principe u više navrata demantovali Prištinu, koja tvrdi da su navedene zemlje priznale nezavisnost Kosova.


Sve spremno za održavanje memorijalnog turnira “Zrno”: Prva nagrada 1.200 KM! – Mionica 1\nMionica nekad i sad OFK Mionica 85 Škola fudbala OFK Mionica 85 Vijesti\nNagradni fond prvog memorijalnog turnira u malom fudbalu “Admir Zrnić Zrno” koji će se održati u okviru manifestacije “Mionica nekad i sad” iznosit će 2.000 KM. Za pobjednike je predviđeno 1.200 KM, drugo mjesto osvojit će 500 KM, dok će trećeplasiranoj ekipi pripasti 300 KM.\nS tim u vezi, nagradni fond je, za razliku od prošlogodišnjeg tradicionalnog turnira ove manifestacije, utrostručen pa se slobodno može reći da se navedene cifre ne bi postidjeli ni organizatori nekih većih, gradskih turnira. Organizaciji prvog memorijalnog turnira u ime nekadašnjeg fudbalera Mionice 1 se od starta pristupilo vrlo ozbiljno, a i dalje se vrijedno radi na pripremi svih aspekata koji su važni za održavanje turnira bez većih propusta. Utvrđene su propozicije takmičenja kao i službena lica, a sportski poligon kod “Doma” je u potpunosti očišćen, dorađen i spreman za igru.\nUzevši u obzir da će se turnir zbog velikog broja utakmica igrati do kasno u noć, obezbijeđeni su i novi, mnogo jači reflektori, koji su montirani prije nekoliko dana.\nPodsjećamo, utakmice u sklopu turnira će se igrati sva četiri dana tokom trajanja manifestacije, počevši od 20. jula i zaključno sa 23. julom, a osim turnira za seniore održat će se, kao i prošle godine, turniri odgovarajućih škola fudbala, te veterana.\nPrijave za turnir su još uvijek u toku, a kotizacija iznosi 100 KM. Ekipe se mogu prijaviti najkasnije do utorka (18. juli). Prijave se mogu izvršiti lično u prostorijama mjesne zajednice, na kontakt telefone: 061/667-663 (Damir Hećimović – Košćura) i 061/639-931 (Damir Vuković), ili putem mail adrese mjesne zajednice: mzmionica1@gmail.com.\nShare the post "Sve spremno za održavanje memorijalnog turnira “Zrno”: Prva nagrada 1.200 KM!"\n← Izložite svoje stare fotografije Mionice na predstojećoj manifestaciji\nRadovi na izgradnji dječijeg parka teku po planu →\nApril 8, 2018 N. T. 0


Porast broja noćenja u Vojvodini, najviše u banjama - Daljine.rs\nPrema zvaničnim podacima Republičkog zavoda za statistiku, porast broja dolazaka turista u februaru mesecu 2019. godine, za teritoriju Vojvodine, iznosio je 3,5% (27.817 posetilaca), u odnosu na isti period prethodne godine, navodi se u saopštenju TO Vojvodine.\nKada je reč o dolascima inostranih posetilaca Sombor takođe prednjači u odnosu na ostale vojvođanske gradove, naime povećanje broja dolazaka inostranih turista za mesec februar iznosi čak 46,2%, u odnosu na februar mesec 2018. Godine.\nBanja Junaković beleži porast noćenja turista u februaru mesecu 2019. godine, u iznosu od 24,5%, dok porast broja noćenja inostranih posetilaca iznosi 27,1%, u odnosu na isti period 2018. godine.\nU banji Palić je došlo do povećanja noćenja inostranih turista u iznosu od 34,9% u odnosu na februar mesec 2018. godine. Banja Vrdnik beleži porast broja dolazaka inostranih posetilaca u prva dva meseca 2019. godine, u iznosu od 21,3%, u odnosu na isti period 2018. godine.\nIzvor: TO Vojvodine /-foto: Marcin Konsek / Wikimedia Commons


Izmene u železničkom saobraćaju od Niša do Preševa – Info Centar Juga\nOd danas privremeno neće saobraati međunarodni vozovi koji polaze iz Beograda za Solun u 18.50 sati i za Skoplje u 7.35 sati , kao i u povratku iz Soluna u 18.30 sati i iz Skoplja u 8.20 sati za Beograd. Putnici koji putuju za Sofiju, mogu se prevesti vozom, koji iz Beograda za Niš polazi u 7.35 sati, i iz Niša nastaviti dalje putovanje za Sofiju. Zbog radova na rekonstrukciji i modernizaciji deonica na pruzi Niš-Preševo privremeno neče saobraćati lokalni putnički vozovi iz Niša za Preševo u 15.50 sati, iz Preševa za Niš u 20.05 sati i iz Ristovca za Niš u 10.55 sati.\nTakođe od danas izmenjenom trasom do Leskovca saobraćaće lokalni putnički vozovi koji polaze iz iz Crvenog Krsta u 7.04 sati za Ristovac , i iz Niša u 03.35 sati i u 19. 32 sati za Preševo. Lokalni putnički vozovi iz Preševa za Crveni Krst u 02.50 sati i iz Preševa za Niš u 08.15 sati polaziće iz Leskovca u 05.20 sati i u 10.48 sati.\nRadovi na deonicama Vinarci – Đorđevo, Vranjska banja – Ristovac i Bujanovac – Bukarevac neće se izvoditi u letnjoj sezoni, pa će u tom periodu međunarodni vozovi saobraćati na celom prevoznom putu.O svim izmenama u saobraćaju vozova za prevoz putnika na pruzi Niš – Preševo, javnost će biti blagovremeno obaveštena, navodi se u saopštenju JP ,,Želeynice Srbije,, objavljeno na zvaničnom sajtu.


Borislav Pekić: Život na ledu L42 deo\nŽivot na ledu L42 deo, Službeni glasnik, Copyright © Borislav Pekić\nNjen vrhunac bio je od VII do X veka posle Hrista, i o njoj Konstantin Porfirogenet u svojoj knjizi De Ceremonis (čiji prevod postoji na engleskom jeziku) dakle Konstantin Porfirogenetus, vladar koji je živeo od 913. do 959. godine,\ndaje izvesne podatke u vezi sa ceremonijalnim protokolom pisama, koja su se izmenjivala između Konstantinopolisa, sa jedne strane, i Pape na Zapadu i Kazarske imperije na Istoku, pri čemu se iz protokola vidi da je s obzirom na način pečačenja, vrednost pečata kojim se pečatilo pismo za kazarskog vladara, bilo tri mere u odnosu na dve mere istog zlata kojim se pečatilo pismo upućeno Papi.\nSmatralo se da je rasno taj narod bio turskog porekla i da je okupirao strategijsku poziciju između Crnog i Kaspijskog mora.\n732. godine u vreme kada počinje otprilike „Srebrna ruka“, odnosno u vreme arabljanske opsade Carigrada, budući imperator Konstantin V oženio je kazarsku princezu i sa njom dobio sina, koji je kasnije postao imperator Lav IV i poznat između ostalog kao Lav Kazar (Leo de Kazar), kako kaže Kestler.\nJer je sasvim jasno da posle propasti Kazarske države, nekoliko vekova posle njenog vrhunca, kazarska plemena koja su bila judejske vere krenule su na Istok, uglavnom u Rusiju i Poljsku, gde su se zadržala sve do modernih vremena.\nAko se uzme u obzir da je najveća koncentracija Jevreja u stvari u svetu praktično bila u Rusiji i Poljskoj, onda se lako dođe do zaključka, što ga dele izvesni istoričari, da je najveći broj istočno-evropskih Jevreja u stvari kazarskog, a ne semitskog porekla, pa prema tome u svetlosti pogroma što su ga antisemitski arijevci – Nibelunzi – pravili, ovo ima jedan groteskno paradoksalan značaj.\nTo znači praktično da su oni pobili čiste arijevce umesto kao što su mislili da su pobili gro semitske jedne nacije. Jer najveći broj Jevreja koji je stradao u koncentracionim logorima i nemačkim pogromima upravo je dolazio sa Istoka.


Talentovani ekonomisti iz Bijeljine | BN\nTalentovani ekonomisti iz Bijeljine\nGodina za nama bila je sjajna za učenike Srednje ekonomske škole u Bijeljini. Na brojnim takmičenjima osvojili su zapažene rezultate , što im je kako kažu bila motivacija da i ove godine budu još bolji i predstave ovu školu na najbolji način.\nZanimljivosti 30.01.2019 | 15:16\nKnjigovodstvo ,računovodstvo, ekonomija predmeti su koji su osnova ove škole. Iako su poznatija takmičenja iz nekih prirodnih nauka, učenici ove struke takođe imaju priliku da pokažu šta znaju. Iz ekonomske grupe predmeta ostvaili su zapazene rezultate kaže Mirela Milić, profesor ekonomske grupe predmeta\nIako je riječ o stručnoj školi učenici ove škole pokazali su interesovanje i za jezik i kulturu. Alesandro Manojlović i Jovana Barbu osvojili su prvo i drugo mjesto u besjedi na poslednjim Višnjićevim danima.\nEvropska noć istraživača okupila je sve škole, a ekonomisti su nagrađeni za entuzijazam na šta su posebno ponosni ističu Marijana Đorđić, profesor poslovne komunikacije i Tanja Petrović jedan od učesnika.\nDa žele da izađu iz okvira klasične stručne škole pokazali su i formiranjem dramske sekcije koja je u protekloj godini odigrala 2 predstave kojima su jako zadovoljni kaže Igor Kalajdžija, profesor srpskog jezika I književnosti.\nI pored svih obaveza koje imaju učenici su našli i vremena za brojne humanitarne akcije, istakla je Jovana Tešić, predsjednik Savjeta učenika\nEkonomisti su pokazali i kako smo se nekada igrali, te je projekat "Zaboravljene dječije igre i običaji" nagrađen. Pored ovoga učenici ove škole ostvarili su zavidne rezultate i na brojnim sportskim takmičenjima.


Srpska duvanska industrija na raskršću - Srđan Lazović, direktor za korporativne i regulatorne poslove za Cefta region i Bugarsku British american tobacco South-East Europe d.o.o. - Nedeljnik Vreme\n24. 12. 2013. / 23.58\nU godini na izmaku, kompanija British American Tobacco (BAT) je proslavila deceniju od privatizacije Duvanske industrije Vranje. BAT predstavlja najinternacionalniju duvansku grupaciju na svetu, koja posluje u više od 180 zemalja. Kompanija zapošljava 56.000 ljudi i poseduje 44 fabrike cigareta u 39 zemalja. U toku prošle godine, BAT je globalno prodao skoro 700 milijardi cigareta i uplatio preko 32 milijarde funti u budžete zemalja u kojima posluje. Kompanija je prisutna u Srbiji punih 17 godina, a privatizacijom fabrike u Vranju pre deset godina postala je, i do današnjeg dana ostala, vodeći britanski investitor u Srbiji.\nU poslednjim danima godine na izmaku, o ostvarenim rezultatima kao i budućim planovima u Srbiji, razgovarali smo sa Srđanom Lazovićem, direktorom za korporativne i regulatorne poslove za CEFTA region i Bugarsku kompanije British American Tobacco South-East Europe d.o.o.\n"VREME": BAT je ove godine obeležio značajan jubilej u Srbiji – deset godina od kupovine Duvanske industrije Vranje. Kakva su vaša dosadašnja iskustva na srpskom tržištu?\nSRĐAN LAZOVIĆ: Počeli smo kao predstavništvo 1996. godine, a prekretnicu je označila upravo privatizacija Duvanske industrije Vranje, 2003. godine. Time je kompanija postala jedan od najznačajnijih stranih investitora, a ujedno i najveći britanski investitor u zemlji. Srpsko tržište zauzima veoma značajnu poziciju u našim poslovnim operacijama u jugoistočnoj Evropi, zbog čega smo se i odlučili za ovu akviziciju. Dosadašnja iskustva u Srbiji su pomešana. Još ne ostvarujemo željene finansijske rezultate zbog velikog broja, uglavnom eksternih faktora na koje ne možemo, ili možemo samo delimično da utičemo. Poslednji primer u tom smislu jeste eksplozija nelegalne prodaje duvanskih proizvoda. Sa druge strane, postoje i elementi kojima smo zadovoljni, na primer činjenicom da talentovani ljudi iz Srbije predstavljaju neprocenjivi resurs za celu BAT grupaciju. U poslednjih deset godina, više od 30 mojih kolega je otišlo da radi u BAT-ovim filijalama u inostranstvu – od Azerbejdžana, preko Češke, Nemačke do centrale u Londonu. Primera radi, danas u našoj centrali u Londonu radi šestoro Srba na jako odgovornim poslovima za kompaniju globalno. To je najbolji pokazatelj da srpski menadžeri mogu da budu i te kako uspešni i u poređenju sa kolegama iz preko 180 drugih zemalja u kojima poslujemo. To su zaista stvari na koje smo ponosni.\nKoliki je bio konkretan doprinos BAT–a ekonomiji Srbije u poslednjoj deceniji?\nBAT je bio jedan od pionira stranih investicija u Srbiji. Od privatizacije fabrike pre deset godina, direktno smo investirali u Srbiju preko 200 miliona evra, od čega je 115 miliona evra uloženo u kupovinu i modernizaciju fabrike u Vranju. Zahvaljujući ovim investicijama, danas se u Vranju proizvode vodeći globalni brendovi kompanije kao što su Kent, Lucky Strike, Pall Mall i Viceroy. Verujem da je za srpsku ekonomiju i njene finansije mnogo važnija činjenica da smo, sve ove godine, jedan od najvećih poreskih obveznika u Srbiji. U poslednjoj deceniji uplatili smo milijardu evra u srpski budžet, prvenstveno kroz akcize i druge poreze. Dakle, godišnje uplatimo u proseku stotinak miliona evra u budžet Srbije. Na kraju, u poslednjoj deceniji smo realizovali i preko stotinu društveno dogovornih projekata kroz koje smo uložili u lokalnu zajednicu preko milion evra.\nGodinu za nama je obeležila pojava ilegalnog rezanog duvana. Koliko je to ugrozilo duvansku industriju u Srbiji?\nMasovna pojava ilegalnog duvana u ovoj godini je ugrozila celokupan proizvodno-prometni lanac, ne samo duvansku industriju. Legalna industrija je izgubila između 3000-4000 tona cigareta ili, procentualno, 15-20 odsto tržišta je "pobeglo" u, rečeno prostim jezikom, šverc. Posledično, budžet Republike Srbije je u ovoj godini direktno izgubio oko 200 miliona evra zbog pojave nelegalnog tržišta duvanskih proizvoda. To je ekvivalentno 50-60 kilometara novog autoputa, mesečnom iznosu penzija za 40.000 penzionera ili godišnjem trošku vrtića za 55.000 dece. To je dimenzija državnih gubitaka o kojoj govorimo. Ne manje značajno, sektor maloprodaje je takođe izgubio dodatnih, ne manje od 200 miliona evra usled pada prometa duvanskih proizvoda kao posledice pojave nelegalnog tržišta istih. Sve napred navedeno implicira ogromne pritiske na sektor zapošljavanja u celokupnom proizvodno-prometnom lancu.\nŠta je onda rešenje ovog problema, koji je očigledno veliki i za samu državu, imajući u vidu da duvanska industrija puni budžet Srbije sa 12 odsto godišnje?\nJedino rešenje za ovaj problem jeste u konzistentnoj, kontinuiranoj i sveobuhvatnoj akciji svih nadležnih državnih organa na suzbijanju ilegalne prodaje duvanskih proizvoda. Kao i dosad, BAT ostaje posvećen partner Vladi Republike Srbije i svim nadležnim državnim organima u borbi protiv ovog velikog problema.\nDrugi problem sa kojim se domaća duvanska industrija suočila u godini na izmaku jeste bilo prihvatanje kvote od 1625 tona na uvoz cigareta iz EU, a kao posledica ulaska Hrvatske u EU. Bilo je čak i nagoveštaja da će pojedine duvanske kompanije, u slučaju prihvatanja ove kvote, zatvoriti fabrike u Srbiji. Kakvo je vaše viđenje ovog problema?\nBAT u potpunosti podržava proces evropskih integracija Srbije. Svesni smo svih političkih pritisaka iz EU kojima je Vlada Republike Srbije bila izložena u poslednjih godinu dana da prihvati ovu kvotu na cigarete. Sa druge strane, mi moramo da vodimo računa o svojim komercijalnim interesima. Nesumnjivo je da će prihvatanje ove kvote imati negativne posledice po domaću duvansku industriju. Međutim, amplituda tih negativnih posledica, sad kada je kvota već prihvaćena, zavisi samo i isključivo od Srbije. Kao ozbiljna kompanija, nismo doneli nikakvu odluku u afektu, već detaljno analiziramo novonastalu situaciju. Imajući u vidu da će prihvaćena kvota važiti za celu EU, a ne samo za Hrvatsku, ključni element za tu analizu jeste neophodnost potpune transparentnosti podele prihvaćene kvote. U suprotnom, otvara se potencijalno ogromno područje za manipulacije i korupciju, što, duboko verujemo, nije u interesu niti Brisela niti Beograda. Nastavićemo da pratimo dešavanja na temu mehanizma distribucije prihvaćene kvote i donositi poslovne odluke u skladu sa istim.\nVi lično ste i potpredsednik Saveta stranih investitora, vodeće međunarodne poslovne asocijacije u Srbiji. Šta očekujete od Vlade u smislu unapređenja poslovnog ambijenta u narednoj godini?\nZa svakog investitora, predvidljivost regulatornog okruženja, te politička i makroekonomska stabilnost su od krucijalne važnosti. Stoga upravo na tom polju očekujemo dalji progres od strane Vlade Srbije u narednoj godini. To podrazumeva dugo očekivani početak pregovora sa EU, nastavak strukturnih reformi, transparentnost ukupnog poslovnog ambijenta, odlučnu borbu protiv sive ekonomije, dalje eliminisanje nepotrebne birokratije na svim nivoima kao i nastavak borbe protiv korupcije. Svesni smo da je to lako reći, ali veoma teško sprovesti u praksi. Pa ipak, svaki potez Vlade u narednoj godini koji bude išao u ovom smeru imaće našu apsolutnu podršku i biće dodatni korak koji će predstaviti Srbiju kao atraktivnu investicionu destinaciju.\nKakve su vaše prognoze poslovne klime za 2014. godinu?\nImajući u vidu krizu u kojoj se nalazi evrozona, a na koju je naša privreda u dobroj meri naslonjena, ne treba gajiti nerealna očekivanja. Stoga fokus treba da bude na kakvom-takvom rastu BDP-a, smanjenju budžetskog deficita te stope nezaposlenosti, držanja inflacije u projektovanim okvirima kao i obuzdavanju eventualne prevelike volatilnosti domaće valute.\nSrđan Lazović bio je jedan od studenata generacije na Ekonomskom fakultetu u Beogradu, a potvrda tome su i brojne nagrade, kako domaće tako i međunarodne. Njemu najdraža je Svetosavska nagrada Vlade Republike Srbije. Profesionalnu karijeru je započeo upravo u Vladi Republike Srbije, prvo u Ministarstvu za ekonomske odnose sa inostranstvom, a nakon formiranja i u Kancelariji za pridruživanje Evropskoj uniji, gde je bio zadužen za ekonomski deo procesa približavanju EU. Procesom evropskih integracija u Srbiji bavio se još od rane 2002. godine i jedan je od pionira procesa evropskih integracija u Srbiji.\nOd 2005. godine radi u kompaniji British American Tobacco. U januaru 2008. postavljen je na mesto direktora za korporativne i regulatorne poslove BAT-a na nivou Jugoistočne Evrope i člana UO kompanije. Važi za osobu sa dobrim poslovnim i političkim kontaktima kako na prostoru bivše Jugoslavije tako i u Briselu i Londonu. Istovremeno je i potpredsednik Saveta stranih investitora (FIC), član UO KK Crvena zvezda i član UO Srpske asocijacije menadžera. Član je i srpskog ogranka Međunarodne marketinške asocijacije, Foruma poslovnih lidera i srpskog Udruženja za odnose sa javnošću. Dobitnik je i nagrade Kluba privrednih novinara i Privredne komore Srbije za najboljeg Mladog menadžera u Srbiji za 2009. godinu. Oženjen je i ima dva sina, Luku i Filipa.\nIntervju – Srđan Lazović, direktor za korporativne i regulatorne poslove za CEFTA region i Bugarsku u BRITISH AMERICAN TOBACCO South-East Europe d.o.o.


Vi ste ovde: Overa / PROPISI / TRGOVINSKI / U organizovanju i oglašavanju prodajnog podsticaja uvek se tretira prethodno ...\n„Zakon o trgovini („Sl. glasnik RS“, br. 53/2010) propisuje odredbama člana 44. da trgovac može da nudi robu sa naročitim prodajnim podsticajima. Bez obzira o kojem se prodajnom podsticaju radi, potrebno je da budu ispunjeni određeni uslovi. Prodajni podsticaji moraju da budu primerenog trajanja i učestalosti, u odnosu na redovnu ponudu i da se odnose na količinu robe koja je dovoljna da se zadovolje potrebe velikog broja kupaca. U svakom slučaju, da bi trgovac mogao da nudi robu sa prodajnim podsticajem, dužan je da prethodno uradi popis robe koju namerava da prodaje sa sniženom cenom, da sačini nivelaciju cena, da tu nivelaciju evidentira kroz poslovnu evidenciju (KEPU obrazac) i da te nove, niže cene sačuva u kasi sa fiskalnom memorijom.\nZakonom o trgovini je propisano da ukoliko se prodajni podsticaj odnosi na cenovnu pogodnost, ponuda mora da sadrži i upoređenje cene na prodajnom podsticaju i prethodno važeće cene. Ako se prodajni podsticaj odnosi na popust ili drugi oblik cenovne pogodnosti, pored odredaba Zakona o trgovini, shodno se primenjuju i odredbe Zakona o oglašavanju („Sl. glasnik RS“, br. 79/2005 – dalje: Zakon), kojim su uređeni uslovi i način oglašavanja, prava i obaveze oglašivača, proizvođača i prenosilaca oglasnih poruka, kao i prava primalaca oglasnih poruka. Oglasna poruka mora da bude istinita, potpuna i određena, u skladu sa zakonom, dobrim poslovnim običajima lojalne konkurencije i poslovnom etikom. U skladu sa odredbom člana 51. stav 2. Zakona, u slučaju rasprodaje trgovac mora da označi tačno vreme njenog trajanja, kao i vrstu proizvoda na koji se sniženje odnosi. Prema tome, ukoliko trgovac na izlogu istakne oglasnu poruku u kojoj će naznačiti da se taj procenat sniženja odnosi na celokupan asortiman, ili istakne naznaku o kojoj se vrsti robe radi (na primer, sezonska roba i sl) i naznači vreme trajanja prodajnog podsticaja, a na robi istakne cenu koja sadrži i upoređenje sa prethodno važećom cenom, smatramo da ne mora na izlogu da istakne spiskove proizvoda koji se prodaju sa prodajnim podsticajem sa uporednim cenama.\nOdredbama člana 51. stav 1. Zakona zabranjeno je oglašavanje kojim se primalac oglasne poruke dovodi u zabludu u pogledu cene proizvoda oglašavanjem prividnog sniženja cene. Zabranjeno je i oglašavanje proizvoda upoređivanjem ranije cene i važeće (tekuće) cene ako je ranija cena bila određena kao fiktivna cena. Period u kojem je roba izložena prometu pre sniženja, na primer u danima nije propisan zakonom, naime on zavisi od prirode robe i ne može da bude isti za prehrambene proizvode i obuću. Sa druge strane na period može da ima uticaja i poslovna politika samoga trgovca. Ovo bi pre svega trebalo tumačiti kroz celokupan odnos trgovca i kupaca definisan načelima trgovine i oglašavanja prema kojima trgovac prema kupcu mora da postupa pošteno. istinito i u skladu sa dobrim poslovnim običajima i poslovnom etikom. Prema tome, ukoliko je roba koja je predmet prodajnog podsticaja zaista bila u prometu u određenom periodu po prethodno važećoj ceni, što se može utvrditi iz poslovne evidencije prometa trgovca, prodajni podsticaj je organizovan i oglašen u skladu sa zakonom.\nU organizovanju i oglašavanju prodajnog podsticaja uvek se tretira prethodno važeća cena, a ne prva cena po kojoj je trgovac zaprimio i stavio u promet predmetni proizvod.“\nMišljenje Ministarstva spoljne i unutrašnje trgovine i telekomunikacija br. 011-00-00158/2012-09(1) od 14.11.2012. godine\nTags: cena, podsticaj, reklamiranje\nPravo doživotnog korišćenja stana lica koje nije vlasnik i plaćanje poreza... Premeštaj zaposlenog na drugo radno mesto za koga se posle lekarskog pregleda...


Nova priznanja: Pjanić, Džeko i Kolašinac među najboljim fudbalerima Evrope – Haber.ba\nNova priznanja: Pjanić, Džeko i Kolašinac među najboljim fudbalerima Evrope\nPoznati Fudbalski observatorij CIES prije nekoliko dana objavio je učinak fudbalera u ligama petice, što je itekako obradovalo ljubitelje fudbala u BiH budući da su se tri Zmaja našla među najboljim fudbalerima Evrope.\nEdin Džeko i Miralem Pjanić - Fokus.ba\nEdin Džeko, Miralem Pjanić i Sead Kolašinac našli su se rame uz rame sa Ronaldom, Messijem i Neymarom, kada je riječ o šest segmenata fudbalske igre, stoji u ocjeni CIES-a.\nNaime, ovaj opservatorij igrače ocjenjuje prema oštrini u odbrani, ukradenim loptama, količini dobro upućenih pasova, kreiranju šansi, driblinzima i šutevima, prema njihovom učinku u posljednjih 1.000 minuta na fudbalskim terenima, piše “Radio Sarajevo“…\nNajbolju ocjenu od bh. fudbalera u ovoj analizi dobio je Sead Kolašinac, koji je sa 96 bodova najbolji “kradljivac” lopti u ligama petice. Sa 90 bodova Pjanić je postao deveti najbolji kreator igre u najboljim ligama Evrope, sa samo pet bodova zaostatka u odnosu na prvoplasiranog de Bruynea.\nNaravno i Edin Džeko se našao na ovim listama, te je sa 90 bodova postao četvrti najbolji šuter liga petice, a od njega su bolji samo Messi, Ronaldo i Mertens.\nPrema ovom istraživanju fudbalska reprezentacija BiH postala je najbolja na prostoru bivše Jugoslavije, sa najviše igrača koji su ušli među najbolje igrače liga petice.\nTeme:CIES, Edin Džeko, fudbalska reprezentacija BiH, istraživanje, Miralem Pjanić, priznanja, promo, Sead Kolašinac


Nova usluga PKS – izdavanje detašmana za rad u Nemačkoj - Dijaspora na vezi - Dijaspora na vezi\nDijaspora na vezi > Ekonomija > Nova usluga PKS – izdavanje detašmana za rad u Nemačkoj\nPrivredna komora Srbije za novu detašmansku godinu, od 1. oktobra, izdavaće detašmane za rad u Nemačkoj domaćim kompanijama koje imaju potpisane ugovore sa partnerima u toj zemlji.\nNovu uslugu PKS, po osvnovu javnog ovlašćenja na konferenciji za novinare predstavili su predsednik PKS Marko Čadež i ministar za rad, zapošljavanje, boračka i socijalna pitanja Aleksandar Vulin.\nMinistarstvo za rad, zapošljavanje, boračka i socijalna pitanja, koje je do sada izdavalo detašmane, prenelo je javno ovlašćenje Privrednoj komori Srbije, koja će ubuduće obavljati poslove raspodele detašmana našim kompanijama, uglavnom izvođačima građevinskih radova, koje imaju potpisane ugovore sa partnerima u Nemačkoj, rekao je Marko Čadež, predsednik Privredne komore Srbije. Kvota za ovu detašmansku godinu iznosi oko 2.770 naših radnika, a sada ih je u Nemačkoj agažovano oko 2.000. Cilj da se dobiju i veće kvote i angažuje što veći broj radnika.\n“Pored građevinskih radnika, želimo da povećamo i broj radnika koji se bave nekim drugim poslovima“, rekao je Čadež, ističući da su naše kompanije veoma cenjene u Nemačkoj.\nPredsednik PKS je ukazao da je važno što je Ministarstvo za rad prepoznalo PKS kao instituciju koja će od sledeće detašmanske godine izdavati dozvole kompanijama i da je Privredna komora Srbije, u nastojanju da preduzećima pruži što bolji servis, formirala radnu grupu za preuzimanje ovog posla.\nMinistar Vulin je rekao da ministarstvo prepoznaje PKS kao svog partnera, budući da komora okuplja poslodavce u Srbiji. “Ministarstvo rada može da izda odgovarajuća potrebna dokumenta, ali ne može da pomogne da neko nađe posao, predstavi na nekom tržištu ono što se proizvodi, a PKS u tome može da pomogne”, objasnio je Vulin.\nOn je naveo da je u Nemačkoj anagžovano najviše naših radnika u oblasti građevinske industrije i izrazio uverenje da će se kvota za angažman radnika u narednom periodu povećati. Vulin je podsetio da je donet Zakon o upućivanju radnika na privremeni rad u inostranstvo i da je prošle godine oko 1140 radnika otišlo na privremeni rad u inostranstvo. Ove godine, do kraja maja 160 poslodavaca prijavilo je više od 4.000 radnika za rad u inostranstvu, što pokazuje da su poslodavci prepoznali da je zakon dobar, da pruža zaštitu i da treba da učestvuju u njegovoj realizaciji.\nDirektor kompanije Enal elektro Enes Džanković, koja je dugogodišnji korisnik detašmana, rekao je da prenos ovlašćenja za njihovo izdavanje PKS pojednostavljuje procedure jer će na jednom mestu moći da se obave svi poslovi koji su se ranije obavljali na više mesta. Ta kompanija zapošljava oko 300 radnika i ima dogovorene poslove u Nemačkoj.\nSa Nemačkom je još 1988. tadašnja Jugoslavija potpisala bilateralni Sporazum o upućivanju radnika zaposlenih u domaćim firmama na privremeni rad na osnovu ugovora o izvođenju radova.\nTagovi : Čadež,Detašmani,Nemačka,PKS,Vulin


Poglavlje 27 u Srbiji: Izveštaj o (ne)napretku – EcoDev\nKoalicija 27 je grupa nevladininh organizacija koja prati napredak Srbije u pripremama za otvaranje poglavlja 27 (zaštita životne sredine) u pregovorima o članstvu u EU. U izveštaju se ocenjuju najvažniji događaji u oblastima životne sredine i klimatskih promena i daju preporuke za jačanje procesa prenošenja i sprovođenja zakonodavstva EU obuhvaćenog poglavljem 27\nPredstavljanje najnovijeg Izveštaja Koalicije 27 i diskusija o njegovim nalazima bio je fokusiran na pitanja finansiranja zaštite životne sredine. Na skupu koji je okupio predstavnike nevladinih organizacija, državne uprave, stručne javnosti i medija, ukazano je na glavne kritičke osvrte u Izveštaju o napretku Srbije u oblasti ekologije, koji se odnose na neadekvatnost finansijskog okvira, odnosno na nedovoljna ulaganja, izgrađenost administrativnih kapaciteta i međusektorsku povezanost, kao izraz nedovoljne podrške rešavanju ovih društvenih pitanja.\nNa skupu su govorili: Goran Trivan, Ministar zaštite životne sredine; Duška Dimović, direktorka programa u Srbiji, WWF Adria, u ime Koalicije 27; Ivan Karić, državni sekretar, Ministarstvo za zaštitu životne sredine i Ričard Maša, predstavnik delegacije EU u Srbiji.


Albanci nastavljaju dalje komadanje Srbije usred - Amerike\nM. K. 22. maja 2019. 07:38\nFoto: Tanjug/Wikipedia/Julian Nitzsche\nPredsednik opštine Bujanovac Šaip Kamberi, koji je i bio na čelu albanske delegacije tokom posete Vašingtonu, za Sputnjik kaže da su o svom „problemu“ imali prilike da razgovaraju sa visokim predstavnicima američke administracije koji su zaduženi za Balkan.\n„Bili smo u Stejt departmentu, Kongresu i Senatu, izložili smo naše probleme i tražili da u nastavku dijaloga između Prištine i Beograda tema bude i ’Preševska dolina‘, s obzirom da smatramo da bez rešavanja i ovog pitanja taj sporazum ne bi bio kompletan. Takođe ni bezbednost Zapadnog Balkana, bez rešenja našeg pitanja, ne bi bila kompletna“, navodi on.\nOn je podsetio da je Priština usvojila platformu na osnovu koje traže reciprocitet, odnosno da Albanci na jugu Srbije imaju ista prava koja imaju Srbi na Kosovu. Na pitanja koja to prava Srbi uživaju na Kosovu, a ne i Albanci na jugu Srbije, naš sagovornik odgovara da je to „pravo Srba da participiraju u radu policije, pravosuđa, vlade i svih drugih institucija“.\nKamberi je ponovio da oni žele da budu deo pregovora, ali da ne zna da li će do toga doći, jer to zavisi od stava Kosova i Srbije i toga „da li će doći do razmene teritorija“. On priznaje da o tome nema konsenzusa na Kosovu, ali napominje i da je u Beogradu stav po tom pitanju nejasan. Na pitanje da li u Americi imaju odgovor na to, naš sagovornik kratko kaže:\nAlbanci napali srpske đake\nAlbanski „spavači“ okupiraju države u regionu (video)\n„Oni su prikupili sve potrebne podatke i sada očekujemo njihovu reakciju.“\nPolitikolog dr Jelena Vukoičić veruje da je cela ta akcija sa juga samo još jedan pritisak na Srbiju i da od te priče nema ništa.\n„Naravno da bi oni hteli jedan takav scenario, jer imaju neograničene ambicije prema svim teritorijama, koje prema njihovom mišljenju uključuju ’veliku Albaniju‘. Međutim, mislim da albanski političari imaju svest o tome da nemaju podršku onih koji su im omogućili ’državu Kosovo‘, da sada formiraju za njih idealnu teritoriju nekakve nove ’superdržave‘. Ovo su samo sinhronizovani pritisci na Srbiju da se odrekne Kosova i Metohije“, objašnjava ona.\nVukoičićeva napominje i da je to pokušaj predstavljanja nekog novog scenarija Srbiji, koji znači dalje komadanje njene teritorije. Naša sagovornica je uverena da Albanci za to nemaju podršku ni u Americi, ni u EU.\n„Jer šta bi to značilo? Da se Albancima daje zeleno svetlo da komadaju balkanske države. Svi znamo da oni to ne mogu da urade sami, jer nemaju ni snagu ni mehanizam. Ne bi dobili ni Kosovo da nije bilo NATO bombardovanja. A zaista ne verujem da bi NATO za ’veliku Albaniju‘ krenuo u rat protiv Srbije, Grčke, Crne Gore. To je ipak naučna fantastika! Međutim, uverena sam da im za ovu retoriku podršku daju neki delovi američke administracije, kako bi se Srbija sa svih strana što više pritisnula“, naglašava Vukoičićeva.\nI takozvani predsednik Kosova Hašim Tači ponovio je da i dalje insistira na tome da se „Preševska dolina“ pridruži Kosovu, jer smatra da je to legitiman potez koji ispravlja „istorijske nepravde“.\nPodsećanja radi, albanski odbornici iz Bujanovca, Preševa i Medveđe, njih 66, usvojili su na svečanoj sednici održanoj u Preševu, povodom 20. godišnjice od sprovođenja nelegalnog referenduma o pripajanju Kosovu, političku deklaraciju u kojoj od državnih organa Srbije, Kosova, ali i međunarodne zajednice traže da reše „ogromne i nagomilane probleme Albanaca u ’Preševskoj dolini‘ u okviru pregovora Beograda i Prištine.\nAlbanciPreševska dolinaVelika Albanija\nNe pisite gluposti i ne palite vatru.Nista od napisanog nije tacno.\nLideri EU ne znaju šta će sa Albanijom i Severnom…


Dan online - Svijet: Francuska policija pritvorila Nikolu Sarkozija - 2018-03-21\nSvijet ZBOG MALVERZACIJA U PREDSJEDNIČKOJ KAMPANJI\nBivši francuski predsjednik Nikola Sarkozi priveden je juče na saslušanje u okviru istrage o neregularnostima u vezi sa finansiranjem njegove izborne kampanje, rekao je zvaničnik u francuskom pravosuđu.\nIstraga se odnosi na navodno finansiranje Sarkozijeve kampanje 2007. godine. Sarkozi može u pritvoru da provede 48 časova, piše „Mond“. Slučaj protiv Sarkozija je otvoren 2012. godine, ali je istraga suspendovana 2017. godine jer je sudija odlučio da istraga ima dovoljno dokaza da počne sa krivičnim postupkom.\nSarkozijeve muke počele su samo mjesec dana od kako je napustio Jelisejsku palatu 2012. godine. Naime, pošto ga više nije štitio imunitet predsjednika, postao je dostupan francuskim organima koji ga sumnjiče za finansijske malverzacije i finansijska policija ubrzo je zakucala na vrata njegove luksuzne vile u Parizu, u potrazi za dokazima koji bi rasvjetlili sumnje da je Sarkozijevu predsjedničku kampanju 2007. godine nelagalno finansirala bogata naslednica kozmetičke kuće „Oreal” Lilijen Betankur.\nJedna od najbogatijih osoba u Francuskoj već je tada bila osumnjičena da je nezakonito finansirala Sarkozijevu stranku. Sve je izašlo na vidjelo kada se porodični spor oko imovine milijarderke proširio 2010. na višeslojnu istragu i političku aferu. Tada su se pojavile optužbe da je Betankur davala ilegalan novac za finansiranje Sarkozijeve stranke, što je on oštro demantovao. Betankur je navodno dala 50.000 eura u kešu 2007. blagajniku Sarkozijeve stranke za predsjedničku kampanju, što je daleko iznad dozvoljenih 4.600 eura za pojedinačne donacije.\nKler Tibo, koja je bila računovođa Lilijen Betankur, iznijela je optužbe i da je na ovaj način moglo da bude dostavljeno 150.000 eura, a pod lupom su bile i dvije „koverte” od po 400.000 evra. Optužnica je još tada podignuta i to protiv jedanaest lica, među kojima je bio i Patris Mestr, koji je upravljao bogatstvom Lilijan Betankur, i nekadašnji blagajnik Sarkozijeve kampanje, a kasnije ministar Erik Vert.\nSumnje u finansiranje Sarkozijeve kampanje imaju još jednu verziju. Naime, kako je svojevremeno pisao francuski portal Medijapar, Sarkozijevu kampanju je ilegalno finansirao i tadašnji libijski vođa Moamer Gadafi.\nIz dokumenta koje je lansirao francuski portal 2012. navodno se vidjelo da je tadašnji režim u Libiji dao milione eura za Sarkozijevu kampanju. Portal je objavio dokument kojim je Gadafi dao principijelnu saglasnost za finansiranje Sarkozijeve kampanje 2007. godine u iznosu od 50 miliona eura. Sarkozi je tužio Medijapar zbog falsifikata, a direktor te medijske kuće odmah je uzvratio kontratužbom. U martu 2011. Gadafijev sin Saif al Islam je u jednom intervjuu zatražio da Sarkozi vrati novac koji je prihvatio od Libije da bi finansirao svoju izbornu kampanju.\nSarkozi je bio predsjednik Francuske od 2007. do 2012. godine.


U Beogradu jedna osoba poginula od posledica strujnog udara, dve saobraćajne nesreće\nBeta\t 31. oktobra 2015. 09:25\nU Beogradu tokom noći dogodile su se dve saobraćajne nezgode u kojima su povrede zadobile dve osobe, dok je jedan 19-godišnji mladić poginuo od posledica strujnog udara, rečeno je agenciji Beta u Hitnoj pomoći.\nPortparol Hitne pomoći Nada Macura rekla je da je na Savskom trgu jedna muška osoba (19) poginula od posledica strujnog udara, dok je jedan devetnaestogodišnjak zadobio povrede desne šake i leve podlaktice i da je prevezen u Urgentni centar.\nHitna pomoć tokom noći intervenisala je 23 puta na javnom mestu.\nU saobraćajnoj nesreći u Cara Dušana na Starom gradu muškarac od 32 godine zadobio je tupu povredu glave i istegnuće vrata i prevezan je Urgentni centar.\nŽenska osoba (32) povredjena je u saobraćajnoj nesreći u Draže Pavlovića na Paliluli. Njoj je ekipa Hitne pomoći konstatovala istegnuće vrata, ali je ona potpisala da ne želi prevoz do bolnice.\nPomoć lekara najčešće su tražili hronični bolesnici i psihijatrijski pacijenti.\nMacura je rekla i da je juče bio težak dan, sa 169 intervencija, od čega 61 na javnom mestu, i 12 saobraćajnih nesreća.


Amerika udara na Kremlj i preko Srbije - Sputnjik Srbija\n22:49 21 Jun 2021\nAmerika udara na Kremlj i preko Srbije\n15:32 06.07.2019 (osveženo 16:37 06.07.2019) Preuzmite kraći link\nU novom planu Vašingtona za suprotstavljanje Kremlju posebno mesto pripalo je i Srbiji.\nDirektor Američke agencije za međunarodni razvoj (USAID) Mark Grin je 4. i 5. jula razmatrao sa predstavnicima G7 u Parizu dokument o konceptu suprotstavljanja zlonamernog uticaja Kremlja, navodi se na sajtu agencije, gde je i objavljen sâm dokument.\n„Uz finansiranje USAID, 11 strateških medijskih partnera povećavaju svoje prisustvo u Bosni, Kosovu, Crnoj Gori, Severnoj Makedoniji i Srbiji. Time se ’diverzifikuju njihovi prihodi, a digitalno medijsko prisustvo se povećava‘“, navodi se u izveštaju.\n„Uz injekciju američkog novca, USAID predviđa i alatke za borbu protiv lažnih vesti, kao što su ’Pop-ap Njuz rum‘“ iz Moldavije, kako bi se obezbedila bihevijoralna analitika i tehnologija društvenih medija u svrhu analiziranja i identifikovanja dezinformacija“, stoji u ovom izveštaju.\n„Sjedinjene Američke Države odavno smatraju da je jaka, prosperitetna i slobodna Evropa od vitalnog značaja za američke strateške interese. Ruske vlasti i snage pod njihovom kontrolom nastoje da oslabe američki uticaj u svetu i odvoje nas od naših saveznika i partnera“, piše u dokumentu.\nPovodom novog dokumenta, oglasilo se i rusko Ministarstvo spoljnih poslova.


pink.rs | Ramuš laže, crne liste su aktivne!\nRamuš laže, crne liste su aktivne!\nTvrdnja Ramuša Haradinaja, premijera privremenih institucija u Prištini, da nije istina da su srpskim zvaničnicima zabranjene posete Kosovu, za samo pet dana ispostavila se kao - neistinita.\nNaime, ministru odbrane Aleksandru Vulinu i delegaciji njegovog ministarstva i Vojnog zdravstva nije izdata dozvola da posete Kliničko-bolnički centar Kosovska Mitrovica.\nNa urednu najavu posete, iz Prištine su poručili da "nisu u mogućnosti da pozitivno odgovore na zahtev".\n- Ovaj čin je samo još jedan dokaz koliko vlada Kosova krši sve sporazume dve strane. Ovo je još jedan dokaz koliki je lažov Ramuš Haradinaj. On je našoj premijerki rekao da nije tačno da je zabranjeno zvaničnicima Republike Srbije da dolaze na prostor KiM - rekao je ministar Vulin u Nišu.\nOn je dodao i da ovo nije najveće kršenje sporazuma od strane Prištine, podsetivši da nije formirana Zajednica srpskih opština, čime je prekršen Briselski sporazum.\n- Hašim Tači je čovek koji je otvoreno rekao da je slagao kada je potpisao taj sporazum i da mu ne pada na pamet da ispoštuje sopstveni potpis. Ramuš i njegova vlada dokazali su da su lažovi koji ne žele Srbe na teritoriji KiM. Oni žele teritoriju, zemlju. Hoće bolnicu u Kosovskoj Mitrovici, ali neće srpske lekare u njoj, iako već šest godina lekari sa VMA dolaze u Mitrovicu i svojim znanjem pomažu ljudima, odlaze i u Gračanicu gde pomažu i Srbima i Albancima. Takvim ljudima su oni zabranili da uđu na KIM - rekao je Vulin, izražavajući žaljenje što neće moći da poseti Srbe na KiM.\nNa drugoj strani, Jetljir Zuberaj, šef kabineta ministra spoljnih poslova Kosova, rekao je za Radio Slobodna Evropa da je zahtev za posetu provokacija zbog toga što je Vlada Srbije upoznata sa tim da je ministru odbrane zabranjena bilo kakva poseta Kosovu.\n- Vulin nema šta da traži na Kosovu sve dok Srbija ne prizna Kosovo kao nezavisnu i suverenu državu - dodao je Zuberaj.\nDa je svim srpskim zvaničnicima zabranjen ulazak na Kosovo, prošle nedelje saopštio je upravo Zuberaj. On je na "Fejsbuku" napisao da je kosovsko MSP to odlučilo zbog "pretnji i napada na severu kao i zbog drugih problema". Ubrzo, međutim, na skupu u Poznanju, premijerka Ana Brnabić saopštila je da joj je Haradinaj rekao da je vest o zabranama poseta - lažna.\nPlanirana poseta delegacija ministarstva odbrane i Vojnog zdravstva, kako je objašnjeno u Vulinovom resoru, trebalo je da ima isključivo humanitarni karakter i trebalo je da se razgovara o unapređenju saradnje sa čelnicima KBC Kosovska Mitrovica i daljoj pomoći tom medicinskom centru. U delegaciji koja se spremala za put bili su ministar Vulin, načelnik Uprave za vojno zdravstvo dr Uglješa Jovičić, načelnik VMA dr Miroslav Vukosavljević i načelnik Sektora za lečenje dr Nenad Ratković.\nBRNABIĆEVA: EU DA REAGUJE\nPremijerka Brnabić izjavila je da nadležne institucije EU, koje garantuju primenu Briselskog sporazuma, treba da reaguju na zabranu ulaska srpskim zvaničnicima na teritoriju KiM. Ona kaže da je to što je Vulinu zabranjena poseta "potpuno u skladu sa politikom Prištine, koja je protiv slobode protoka robe i usluga i očigledno slobode kratenja":\n- Oni su rekli da je laž da je zabranjeno svim zvaničnicima a priori iz Beograda da ulaze na teritoriju KiM i da se o tome odlučuje pojednačno, odnosno po svakom zahtevu.


TotalCar.rs » Autonomna vožnja spasava živote\nautonomna vozila, Bezbednost, novo, tehnologija\nDrumski saobraćaj je najsmasovniji vid transporta ljudi i dobara na svetu. Bez vozila savremeno čovečanstvo bi bilo nezamislivo, ali sada je već jasno da ova prevozna sredstva bez vozača više nisu daleka budućnost.\nNajvažnija stvar koja će se desiti svakako je smanjenje broja udesa. Naime, prema podacima Ujedinjenih nacija, svake godine 1,25 miliona ljudi pogine u saobraćajnim nesrećama širom planete. U Srbiji oko 400 ljudi tragično plati svoje ili tuđe greške za volanom.\nIstraživanja pokazuju da se čak 90 odsto svih saobraćajnih nesreća mogu pripisati ljudskim greškama. I tu više nema dileme. Čovek je najslabija karika u saobraćaju i opravdanost ogromnih ulaganja u autonomne sisteme za vožnju više nije upitna. Tako je, na primer, istraživanje nesreća od strane kompanije “Boš”, koja proizvodi sisteme za autonomnu vožnju i asistenciju vozaču, pokazalo da bi se povećanjem autonomnosti vožnje stopa nesreća mogla smanjiti za trećinu samo u Nemačkoj.\nViše od 2.800 inženjera ove kompanije radi na daljem razvoju sistema asistencije vozača, pa tako i na razvoju autonomne vožnje i parkiranja. Autonomna vožnja čini puteve sigurnijim, ali bi se zahvaljujući usluzi autonomnog parkiranja ista površina mogla iskoristiti za parkiranje do 20 odsto više vozila.\nTemelji autonomne vožnje postavljeni su 1. oktobra 1986. godine pokretanjem istraživačkog projekta “Prometheus” (Program za najveću efikasnost i sigurnost bez presedana u evropskom saobraćaju). Trenutno je “Boš” prvi svetski dobavljač u automobilskoj industriji koji ispituje autonomnu vožnju na javnim putevima.\n1,25 miliona ljudi u svetu pogine u saobraćajnim nesrećama\n90 odsto svih nesreća prouzrokuju ljudske greške\nInženjeri kompanije voze test vozila na nemačkom auto-putu A81 i američkom auto-putu I280 od početka 2011, kao i na auto-putu Metropolitan Inter-CityExpressway u japanskoj prefekturi Kanagava od početka 2016. godine. Samo za pretvaranje automobila “tesla model S” u ispitno vozilo kompanije “Boš” bilo je potrebno 1.400 radnih sati, 1.300 metara kabla, 400 vezica za kablove i 50 novih komponenti.\nDo sada je, između ostalog, ustanovljeno i da autonomna vožnja štedi vozačevo vreme i novac, a istraživanja u SAD pokazuju da primena strategija za oprezniju vožnju na auto-putu može da rezultira uštedama goriva do 39 odsto. Autonomna vožnja poboljšava i protok vozila, jer omogućava prolazak do 80 odsto više vozila kroz raskrsnice sa svetlosnom signalizacijom u istom vremenskom periodu.\nPotpuno autonomnom vožnjom u SAD, Kini i Nemačkoj, u projektovanoj 2025. godini, moglo bi se uštedeti do 400.000 metričkih tona CO2 godišnje.\nZarađena prva milijarda\nKoliko brzo svet ide ka autonomnoj vožnji pokazuje i činjenica da je prihod kompanije “Boš” od prodaje sistema asistencije vozača premašio milijardu evra u 2016. godini. Kao ključna godina navodi se 2025. Naime, tada će i evropsko zakonodavstvo biti usklađeno sa modernim trendovima i dozvoliće kretanje automobila bez vozača na svojim drumovima.


ОВИХ ДАНА ФОРМИРАЊЕ МЕЂУНАРОДНЕ КОМИСИЈЕ ЗА ИСТИНУ О СРЕБРЕНИЦИ - Јадовно 1941. - КУЛТУРА СЈЕЋАЊА\nObjavljeno: 5 januara, 2019\nPredsjednik Vlade Republike Srpske Radovan Višković najavio je da će ovih dana biti formirana međunarodna komisija koja će istražiti šta se dešavalo u i oko Srebrenice, pa i stradanje srpskog naroda u proteklom ratu.\n„Nadam se da će poslije toga istina biti malo drugačija i da ćemo je kao takvu prezentovati međunarodnoj zajednici pa poslije toga, nadam se, da će sud i tužilaštvo uvažiti te činjenice“, rekao je Višković novinarima u Kravici kod Bratunca.\nOn je podsjetio da je Narodna skupština Republike Srpske prije nekoliko mjeseci ukinula sramni izvještaj o Srebrenici.\nVišković je napomenuo da je pravosuđe treći stub u svakoj državi i da bi trebalo da radi nezavisno, ali da je, kada je riječ o BiH, politika umiješala prste.\nPrema njegovim riječima, to je nedopustivo, te da za istinu o zločinu nad Srbima nema ni minimalnog ni političkog konsenzusa, ali da će institucije Republike Srpske, sve dok postoje, insistirati na toj istini.


Održana živa biblioteka „Ne ceni knjigu po koricama“ : Gradska opština Zvezdara\nOdržana živa biblioteka „Ne ceni knjigu po koricama“\nPod sloganom „Ne ceni knjigu po koricama“ u sali GO Zvezdara održana je živa biblioteka, u organizaciji Komisije za rodnu ravnopravnost, Asocijacije „Žena plus“, AS Centra, Kreativnog omladinskog centra Pančeva za borbu protiv side Kompas, Poverenika za zaštitu ravnopravnosti, Saveta Evrope i Ministarstva omladine i sporta.\nTokom 3 sata efektivnog „čitanja“, posetioci su mogli da izaberu od 15 knjiga za čitanje sa različitim „sadržajima“: osoba koja živi sa HIVom, LGBT osoba, sa dijabetesom, osoba sa invaliditetom, kontrolor BUS PLUSa…..i saznaju sve što ih je zanimalo iz različitih životnih problema i situacija sa kojima se susreću osobe koje su bile „knjige „Žive biblioteke“.\nPodršku održavanju „Žive Biblioteke“, osim GO Zvezdara, Ministarstva omladine i sporta i Kancelarije poverenika za rodnu ravnopravnost, dali su i mediji: TV i Radio Studio B, TV Pink, RTS Radio Beograd, a i štampani mediji.\nPrethodnom uličnom akcijom na štandu povodom Svetskog dana borbe protiv side ispred opštinske zgrade od 8,30 do 10 građani i građanke su pozivani na „Živu biblioteku“, a podeljen je i promo materijal u cilju podizanja svesti i borbe protiv ove bolesti koja jeste opasna, ali sa kojom mnogi ljudi žive i uz redovnu terapiju mogu imati kvalitetan život.\nCelodnevne aktivnosti, kao i mogućnost razgovora sa osobama koje žive sa HIVom, hepatitisom, dijabetesom….su još jedan korak ka razbijanju predrasuda, stigme i diskriminacije prema različitim i drugačijim osobama, ali i prevazilaženja straha od prenošenja bolesti.\nŽiva biblioteka je projekat Saveta Evrope koji se sprovodi u partnerstvu sa Poverenikom za zaštitu ravnopravnosti, a realizuje se u okviru projekta „Ko je heroj?


FTKS US će pokrenuti trgovanje akcijama protiv stabilnih kovanica – Woodworkingplansgeek\nHome/bankarstvo/FTKS US će pokrenuti trgovanje akcijama protiv stabilnih kovanica\n0 51,776 1 minut citanja\nFTKS akcije će omogućiti maloprodajnim investitorima da finansiraju svoje račune stabilnim coin-ovima sa fiat-om, kao što je USD Coin, preko FTKS US kripto berze.\nGlavna berza kriptovaluta FTKS kreće u trgovinu akcijama, a njena podružnica FTKS US sa sedištem u Sjedinjenim Državama pokreće platformu za trgovanje akcijama.\nVest Realm Shires Services, vlasnik i operater FTKS US, najavio je u četvrtak predstojeće pokretanje FTKS Stocks, usluge trgovanja akcijama koje se nudi direktno preko FTKS US aplikacije za trgovanje.\nNova platforma za trgovanje akcijama će sadržati trgovanje i ulaganje u stotine akcija koje kotiraju na berzi u SAD, uključujući obične akcije i fondove kojima se trguje na berzi.\nPrema najavi, FTKS Stocks će biti prva platforma koja će ikada dozvoliti maloprodajnim investitorima da finansiraju svoje račune pomoću fiat-backed stabilnih kovanica kao što je USD Coin (USDC). Opcija je omogućena kroz partnerstvo sa FTKS američkom kripto berzom, pružajući alternativnu opciju za podrazumevane metode depozita u američkim dolarima, uključujući bankovne transfere, depozite sa kreditnih kartica i druge.\nFTKS Stocks platforma će u početku biti dostupna u privatnoj beta fazi za odabrane američke kupce izabrane sa liste čekanja. Usluga će takođe u početku sve narudžbe usmeravati preko Nasdak-a kako bi osigurala transparentno izvršenje trgovine i fer cene, navodi se u saopštenju.\n„Sa lansiranjem FTKS akcija, stvorili smo jedinstvenu integrisanu platformu za maloprodajne investitore da lako trguju kriptovalutama, NFT-ovima i tradicionalnim ponudama akcija preko transparentnog i intuitivnog korisničkog interfejsa“, rekao je američki predsednik FTKS-a Bret Harison. Dodao je da postoji „jasna potražnja na tržištu“ za novim iskustvom ulaganja u maloprodaju koje podržava „potpunu transparentnost usmeravanja narudžbi“, a da se ne oslanja na plaćanje za tok porudžbina.\nPovezano: Brazilska berza će pokrenuti fjučerse na Bitcoin i Ethereum\nVest dolazi ubrzo nakon što je osnivač i izvršni direktor FTKS-a Sem Bankman-Frid kritikovao efikasnost Bitcoin (BTC) kao platne mreže u ponedeljak. On je posebno izrazio zabrinutost zbog konsenzusa rudarske mreže Bitcoin mreže, tvrdeći da nije dovoljno skalabilan da obradi milione transakcija.\nIzvršni direktor je takođe aktivno kupovao akcije glavnih igrača u industriji, držeći oko 650 miliona dolara u zalihama aplikacije za trgovanje akcijama Robinhood koja je pogodna za kriptovalute od maja 2022.\nBitcoin pada ispod 30 hiljada dolara, ali podaci na lancu sugerišu da se akumulacija sprema\nDiscord zajednica se razdvaja dok izvršni direktor otkriva unapred objavljenu integraciju Ethereum-a\nOtvoreni interes za Bitcoin oponaša K4 2020, jer je novi izveštaj „oprezno optimističan“ o BTC skupu\nBitcoin mreža beleži 700.000 -ti blok kako usvajanje raste


Certificiranje sistema upravljanja u automobilskoj industriji: ISO/TS 16949 i VDA\nPrelaz sa ISO/TS 16949:2009 na IATF 16949\nIATF će u oktobru 2016. godine izdati novu verziju standarda IATF 16949 (postojeći ISO 16949:2009), a u novembru 2016. godine izdaće nova IATF pravila certificiranja. Dokument "IATF strategija i zahtjevi tranzicije", koji je službeni dokument IATF objavljen je na internet stranici IATF www.iatfglobaloversight.org.\nPrelazni period na novi standard će trajati od oktobra 2016 do 14. septembra 2018, otprilike 23 mjeseca.\nDetalji prelaza [ PDF 665 kB ]\nTrenutno izdanje standarda\nTehnička specifikacija ISO/TS 16949 je prvi put izdana 1999. godine, a trenutno je na snazi 3. izdanje s oznakom ISO/TS 16949:2009.\nSadržaj tehničke specifikacije\nTehnička specifikacija je rezultat želje proizvođača u automobilskoj industriji da usklade zahtjeve za sisteme upravljanja kvalitetom sa zahtjevima za proizvode. Kao osnova za izradu ovog dokumenta korišteni su zahtjevi pojedinih nacionalnih automobilskih udruženja i povezanih poslovnika sa zahtjevima VDA 6.1 (Njemačka), AVSQ (Italija), EAQF (Francuska), i QS 9000 (USA).\nTehnička specifikacija u potpunosti objedinjuje zahtjeve standarda ISO 9001 ali i dopunjuje sa dodatnim zahtjevima koji su specifični za automobilsku industriju. Struktura je potpuno ista kao kod standarda ISO 9001 (sistem upravljanja kvalitetom, odgovornost rukovodstva, upravljanje resursima, realizacija proizvoda tj. usluga i mjerenja, analize i poboljšanja). Za razliku od standarda ISO 9001, koji zbog svoje široke upotrebe jasno navodi zahtjeve, tehničke specifikacije u nekim dijelovima su prilično konkretno navedeni zahtjevi (npr. korištenje FMEA metode, sadržaj plana upravljanja proizvodnjom, plan u slučaju hitnosti, vrsta internih audita, itd.).\nVeze s drugim standardima / specifikacije / zahtjevi\nTehničke specifikacije ISO/TS 16949:2009, kao i ISO 9001:2015, dopunjuju standard ISO 9000:2005 (Osnove i pojmovi) i ISO 9004:2000 (Smjernice i poboljšanje djelovanja). Na primjer, standard ISO 9000:2005 ima neraskidivu vezu sa standardom ISO 9001:2015 a time i sa tehničkom specifikacijom ISO/TS 16949:2009, koja objašnjava pojmove koji se koriste u ovom dokumentu. Standard ISO 9004:2000 je koristan dodatak, koji sugerira upotrebu nekih mogućih metoda za uspješno uvođenje ISO 9001:2015. Također je potrebno spomenuti standard ISO 19011, koji daje smjernice za provođenje audita sistema upravljanja.\nVažan dodatak tehničkih specifikacija je "specifični zahtjevi kupaca za sisteme upravljanja kvalitetom", kao u slučaju npr. Formel-Q (VW) ili Special Terms (Daimler), i referentna izdanja QS 9000 i VDA (npr. MSA, SPC, FMEA, VDA 2, VDA 6.3, itd.) koji preciznije definiraju pojedine metode.\nPoboljšajte kvalitet procesa\nPreraspodijelite resurse dobavljača u svrhu poboljšanja kvalitete\nRazvijte zajednički pristup sistemu kvalitete razvoja dobavljača u cilju postizanja dosljednosti\nUživajte u povjerenju globalnih izvora\nSmanjite broj audita od drugih strana\nUnaprijedite razumijevanje zahtjeva kvaliteta uspostavljanjem zajedničke terminologije\nSmanjite varijabilnost i povećajte učinkovitost\nSmanjite višestruke registracije of trećih strana


Komandant KFOR-a: Gotovo je s ratovima | MTELCG\nKomandant KFOR-a: Gotovo je s ratovima\nCrna Gora je kao partner NATO-a doprinosila evroatlantskoj bezbjednosti, a danas je, kao punopravni član Alijanse, pouzdan provajder sigurnost, poručio je komandant misije KFOR-a na Kosovu Salvatore Kuoči.\n10.08.2018. | 08:22 0\nOn je rekao da NATO pozdravlja svaki dodatni doprinos KFOR-u od bilo kog člana Alijanse ili partnera.\nImati NATO članicu sa Zapadnog Balkana, koja se pridružuje KFOR-u, kako je naveo Kuoči, pomaže povećanju stabilnosti u regionu.\n„Crna Gora je bila važan doprinos evroatlantskoj bezbjednosti kao partner NATO. Danas, kao punopravni član Alijanse, i dalje je pouzdan provajder sigurnosti“, kazao je Kuoči u intervjuu za Pobjedu komentarišući odluku Crne Gore da do kraja godine uputi dva pripadnika Vojske u tu mirovnu misiju.\nOn je kometarišući kritike predsjednika Srbije Aleksandra Vučića i drugih visokih zvaničnika Srbije na odluku Crne Gore da pošalje vojnike u misiju KFOR, rekao da se KFOR obično ne bavi politikom.\n„Danas se suočavamo sa zajedničkim bezbjednosnim izazovima, i zajednička saradnja može donijeti stvarne prednosti Srbiji, njenim građanima i širem regionu“, istakao je Kuoči.\nPrema njegovim riječima, jačanjanje odnosa između NATO i Srbije je od koristi za Alijansu, Srbiju i čitav region.\nKuoči je, govoreći o aktuelnoj situaciji na Kosovu, objasnio da je misija KFOR-a da doprinese garantovanju bezbjednog i sigurnog okruženja i slobode kretanja, kako je propisano Rezolucijom 1244 Savjeta bezbjednosti Ujedinjenih nacija (UN).\nKako je naveo, trenutno na Kosovu lokalne i međunarodne bezbjednosne organizacije postupaju prema konceptu „prvi, drugi i treći responder“.\n„Kosovska policija (KP) je prva odgovorna za bezbjednost širom Kosova svakodnevno. U slučaju da se sigurnosna situacija pogoršava i da KP nije u mogućnosti da vlada situacijom, zatražiće intervenciju EULEKS-a. Ako se bezbjednosna situacija pogorša, poziva se na intervenciju KFOR-a, što je treći odgovor“, objasnio je Kuoči.\nOn je naglasio da je KFOR uvijek svjestan situacije i da nema znakova mogućih tenzija u ovom trenutku.


Uticaj poljoprivrede na ekonomski razvoj u Srbiji - Užicka Republika Press\nUticaj poljoprivrede na ekonomski razvoj u Srbiji\nSrbija se nalazi na veoma povoljnom geografskom položaju kada se radi o plodnom zemljištu pogodnom za uzgajanje mnogih poljoprivrednih kultura. Poljoprivreda bi generalno trebala da bude jedna od ekonomskih uzdanica za privredni razvoj zemlje sa tako pogodnom klimom. Međutim, otvara se pitanje da li su potencijali Srbije u tom pravcu zaista ostvareni na pravi način?\nSrpskim poljuprivrednicima je potrebno još više pomoći države u vidu subvencija kako bi uspeli da kao mini proizvođači proizvedu dovoljno količine namirnica za potrebe stanovništa i izvoz.\nPotrebno je dosta ulaganja u održavanje gazdinstava, kvalitetnu opremu, alate i mašine za proizvodnju. Bez mašina visokih performansi kao što su pouzdana kosačica za traktor, tresač za voće, baštenski alat, traktor, motorkultivator, prskalica za voće i mnogo čega drugog, poljuprivrednicima će posao ići znatno sporije.\nU nastavku teksta saznajte kakav je uticaj poljoprivredne na ekonomski razvoj Srbije.\nKako se kreće udeo poljoprivrede u ukupnom BDP-u Srbije?\nO tome koliko je poljoprivreda za razliku od nekih drugih grana privrede značajna za našu zemlju, dovoljno govori njen veliki udeo u ukupnom BDP-u.\nPrema podacima iz 2019. godine, dakle pre pojave korona virusa i posledica izazvanih njegovim širenjem, Srbija je imala značajno veći udeo ovog sektora u ukupnom Bruto društvenom proizvodu nego mnoge razvijenije ili zemlje slične ekonomske snage.\nTaj procenat je u godinama pre korone iznosio 6-7%, za razliku od pojedinih značajno razvijenijih zemalja kao što su Holandija, Francuska, Danska sa svega 2%.\nPrema ovim brojkama, Srbija se tada nalazila na 4. mestu i to samo iza zemalja regiona Albaije, Crne Gore i Severne Makedonije, ali šta nam to govori?\nSrbija se ne nalazi na ovom mestu zahvaljujući svojim visokim proizvodno-tehnološkim mogućnostima, već nerazvijenosti drugih sketora.\nKako poljoprivreda utiče na ukupan BDP?\nUkoliko se vratimo 20 godina unazad i pokušamo da sagledamo trend opadanja poljoprivredne proizvodnje koji je za period između 2000. i 2013. godine iznosio 8,5%, videćemo da ukupan uticaj ove grane privrede na Srbiju ne može biti dobar, s obzirom na veliki udeo koji ima.\nDa je u poslednjih 20-ak godina stopa rasta poljoprivrednog sektora bila ista kao što je to kod zemalja članica Evropske unije, ukupni BDP bi bio veći za otprilike preko 500 miliona evra.\nSličan trend prati i zemlje u regionu, a za to se najčešće krive ista geografska širina, agrarna politika i neefikasne institucije.\nŠta se najavljuje za tekuću 2022. godinu?\nUprkos tome što se očekuje velika ekonomska kriza kao posledica uticaja pandemije korona virusa, smatra se da Srbija neće primiti toliko snažan udarac kao pojedine zemlje, s obzirom da nema razvijene neke od industrija koje su mnogo više pogođene pandemijom kao što je automobilska.\nPoljoprivreda nije pretrpela toliko štete kao pojedine grane privrede, ali ona u našoj zemlji svakako zahteva ulaganja, s obzirom na visok udeo u ukupnom BDP-u.\nU skladu sa time, iz Ministarstva poljoprivrede, šumarstva i vodoprivrede stigle su najave većih ulaganja u ovaj sektor koja će između ostalog uplivati iz fondova Evropske unije.\nNajavljuju se ogromna ulaganja u projekte iz oblasti poljoprivrede, koji se tiču obnovljivih izvora energije, zelene poljoprivrede i agrobiznisa.\nPogledajte gde se mogu očekivati subvencije za poljoprivrednike:\nkonkurs za nove traktore – tokom februara poljoprivrednici će moći da se prijave za bespovratna sredstva za kupovinu novih traktora;\nduplo veći budžet za Šumadiju u cilju promocije jednog od najvećih brendova tog kraja – šljivovice;\nveći budžet za Kolubarski okrug uz usmeravanje dela finansija ka gazdinstvima;\nsubvencije za pčelare u Vojvodini;\npodsticaji za nabavku mehanizacije u biljnoj i stočarskoj proizvodnji.\nNajavljene inicijative za poljoprivredni sektor\nNALED (Nacionalna alijansa za lokalni ekonomski razvoj) je zajedno sa Savezom za hranu i poljoprivredu (2017. godine osnovan) inicirala formiranje Stručne radne grupe za hranu i poljoprivredu kako bi se uspostavila jedna konzistentna agrarna politika u ovoj oblasti.\nKljučne planirane inicijative:\nreforma radnog angažovanja sezonskih radnika – uz pomoć Nemačke razvojne saradnje pojednostavlja se elektronska prijava sezonskih radnika. Od 2018. godine kada je uvedena mogućnost ovakvog načina prijave, sve veći broj radnika se odlučuje za rad u ovoj oblasti;\n“Sezonski radnici – promocija angažovanja i regionalna razmena znanja” – cilj je promocija rezultata, informisanje radnika i poslodavaca o benefitima elektronske prijave;\neAgrar – digitalna platforma za registraciju poljoprivrednih gazdinstava za apliciranje i podelu podsticaja.\nPlatforma eAgrar započeće sa radom od jula 2022. godine i omogućiće za više od 400.000 gazdinstava da se prijavi i šalje zahteve za direktna plaćanja, podsticaje po površini i podsticaje za životinje.\nOvako centralizovan registar korisnika podsticaja omogućava bržu i efikasniju raspodelu sredstava, što će se nadamo se povoljno odraziti na poljoprivredni i sveukupni ekonomski razvoj naše zemlje.\nNajave za budućnost su svetle, pa se stoga nadamo da će one biti zaista i realizovane. Mi smo kroz tekst pokušali da uz statističke podatke i uzročno posledične veze prikažemo značaj poljoprivrede za ukupan ekonomski razvoj Srbije i njen BDP. Nadmo se da će se ovaj sektor probuditi i konačno uspeti da ostvari svoj ogrmoan potencijal.


09. jun, 11:50\nOd raka godišnje oboli više od 38.000, a umre 22.000 ljudi u Srbiji. Brojni stručnjaci kažu - krivac osiromašeni uranijum iz NATO bombi. A evo šta kaže Vlada u Berlinu o tome\nVlada u Berlinu nema sopstvenih saznanja o mogućoj vezi između municije korišćene tokom intervencije NATO i slučajeva obolevanja od raka.\nMihael Rot je državni sekretar u ministarstvu spoljnih poslova Nemačke. On je odgovarajući na pitanje poslanice Levice u Bundestagu Sevim Dagdelen o posledicama upotrebe osiromašenog uranijuma u Srbiji rekao da ne želi da prejudicira rezultate istrage komisije koju je formirala Skupština Srbije tim povodom, navodi se u saopštenju iz kancelarije ove poslanice dostavljenom Tanjugu.\nDa bi oteo KiM NATO ubijao srbe bombama 170 puta razornijim od atomske bombe bačene na Hirošimu\nDagdelen je upitala nemačku vladu može li da isključi vezu između učestalih slučajeva kancera u Srbiji i upotrebe municije sa osiromašenim uranijumom, te u kojoj meri savezna vlada deli ocenu ambasadora Kajla Skata da drastičan porast obolelih od raka u Srbiji nema veze sa bombama NATO, već "sa nezdravim načinom života Srba", navodi se u saopštenju.\nRot u odgovoru podseća da je posle intervencije NATO, tačnije 2001. godine, formiran komitet čiji je zadatak bio da ispita eventualnu vezu upotrebe municije sa osiromašenim uranijumom i zdravstvenih rizika, te da je taj komitet na osnovu nezavisne ekspertize zaključio da municija upotrebljena na Kosovu nema trajnih posledica po zdravlje ljudi.\nRot navodi da mu je poznato da je Skupština Srbije 23. maja formirala komisiju za istragu posledica NATO bombradovanja po zdravlje građana i životnu sredinu, ali dodaje da ne bi želeo da prejudicira do kakvih će rezultata ta komisija doći.\nSa druge strane Italija. članica NATO, tvrdi da je bombardovanjem Jugoslavije izvršeno "tiho svirepo ubistvo" osiromašenim uranijumom.\nNakon izveštaja iz Italije o zdravstevenom stanju vojnika koji su boravili na Kosovu 1999.godine, Srbija je formirala Komisiju koja će se baviti posledicama NATO bombardovanja i ispitivanjem veze između osiromašnog uranijuma i porasta obolelih od raka.


Sirijska opozicija: Obama nam okreće leđa - 12.01.2016, Sputnik Srbija\nSirijska opozicija: Obama nam okreće leđa\nSirijski opozicionari smatraju da im Vašington ne pruža podršku. Prema rečima bivšeg premijera Sirije, koordinatora vrhovnog komiteta sirijske opozicije Rijada... 12.01.2016, Sputnik Srbija\npolitika, vesti, sirija\n© AFP 2021 / NICHOLAS KAMMPredsednik SAD Barak Obama\nSirijski opozicionari smatraju da im Vašington ne pruža podršku. Prema rečima bivšeg premijera Sirije, koordinatora vrhovnog komiteta sirijske opozicije Rijada Hidžaba, Sjedinjene Američke Države posvećuju sve manje pažnje svojim saveznicima, piše Rojters.\nAsad nikada nije bio pretnja za američku nacionalnu bezbednost\n8 Januar 2016, 10:50\nPrema mišljenju Hidžaba, u administraciji američkog predsednika Baraka Obame počinju da „ublažavaju stav prema Rusiji“ i udaljavaju se od podrške sirijskoj opoziciji.\nOdgovarajući na pitanje šta uopšteno misli o američkoj politici u Siriji, Hidžab je odgovorio: „Ne mislim da će istorija ikada oprostiti Obami“.\nRanije je Rijad Hidžab izjavio da sirijski opozicionari još nisu usvojili konačnu odluku o učešću u međusirijskim pregovorima koji treba da budu održani 25. januara u Ženevi.


THE FRAJLE – Žeđam — The Frajle\nTHE FRAJLE – Žeđam\t16. Maja 2016.\nCategory: VESTI\tU jeku proletne turneje The Frajle predstavljaju singl “Žeđam”, novu verziju poznatog Gibonnijevog hita. Pjesmu “Žeđam” su The Frajle premijerno izvele na prošlogodišnjem velikom zagrebačkom koncertu u rasprodanoj dvorani Vatroslav Lisinski. Reakcija publike u Lisinskom – te svim idućim nastupima – “natjerala” je The Frajle da upravo “Žeđam” objave kao radijski singl.\n“Oduvijek smo iznimno cenile i iskreno voljele Gibonnijevu glazbu, a reakcije publike na koncertima uvijek su bile odlične upravo na „Žeđam“, pa je ideja o snimanju odmah objeručke prihvaćena! Verujemo da će i naša publika jednako uživati u ovoj prelepoj pesmi!” – kažu cure iz The Frajli.\nAlbum “B strana ljubavi”, objavljen krajem prošle godine, podjednako je oduševio glazbene kritičare i publiku te donio brojne hitove – “Moli me, moli” “Menjam dane“, “<a href="https://youtu.be/dPA9PGUPc5g" target="_blank" data-saferedirecturl="https://www.google.com/url?hl=hr&q=https://youtu viagra prix au maroc.be/dPA9PGUPc5g&source=gmail&ust=1463458210719000&usg=AFQjCNH15BToAhI7oM2ux6NUXdhoXQEVjw”>Imala je lijepu rupicu na bradi“…


Njemačka donijela Uredbu o doseljavanju radnika sa zapadnog Balkana – Radio Feral\nNjemački Bundestag većinom glasova je prihvatio prijedlog Vlade Njemačke o uvođenju kvote od 25 hiljada radnih dozvola na godišnjem nivou za nekvalificiranu radnu snagu s zapadnog Balkana.\nOvim glasovanjem uredba Vlade Njemačke, nakon objavljivanja u Službenom glasniku, stupa na snagu, a počet će važiti od 1. januara, nakon što trenutna uredba stupi izvan snage. Ujedno, prihvaćen je prijedlog Vlade da se važenje uredbe vremenski ograniči do kraja 2023. godine, piše Avaz.\nTokom glasanja odbijen je prijedlog četiri njemačke savezne države da se kvota od 25 hiljada potpuno ukine, te omogući njezino neograničeno važenje.\nDruga osnova je Zakon o doseljavanju stručne radne snage, usvojen proljetos, koji omogućava olakšanu proceduru za doseljavanje potrebnih kvalifikovanih radnika, bilo sa zanatskom ili tehničkom srednjom školom ili fakultetskim obrazovanjem iz oblasti tehničkih nauka.\nJedini izuzetak su informatičari, za koje ne treba diploma nego dokaz o radnom iskustvu.\nUredba o doseljavanje nekvalifikovane radne snage posebno je zanimljiva njemačkim građevincima, koji se putem Udruženja poslodavaca Njemačke žale da za nekoliko godina neće imati dovoljno radnika, te da je uvoz radne snage od vitalne važnosti za njihovu branšu.\nNekvalifikovane radnike traži i turistička branša, ali je potražnja za njima usljed korone opala.\n← Fudbaleri Bosne dočekuju Svatovca iz Poljica\nBosna slavila ubjedljivu pobjedu nad Svatovcem →


Merkator smanjio dug za skoro 100 miliona evra, ali mora još 200 - Nova ekonomija\nMerkator smanjio dug za skoro 100 mi...\nMerkator smanjio dug za skoro 100 miliona evra, ali mora još 200\nKompanija Merkator grupa smanjila je dug za 93,3 miliona evra na 779 miliona, rekao je danas Entoni Sošić, direktor Merkatora S koji posluje u sastavu Merkator Grupe.\nMerkator posluje u sastavu hrvatskog koncerna Agrokor koji je pod prinudnom upravom zbog ogromnih dugovanja. U sastavu Agrokora u Srbiji posluju i MG mivela, Frikom, Dijamant, Kikindski mlin i Nova sloga.\nDirektor Merkatora S Entoni Sošić rekao je da je od 1. januara 2018. do 1. septembra 2018. kompanija povećala prihode u maloprodaji za 5,4 odsto što je prvi put od 2011. godine.\nPrema rečima direktora Privedne komore Srbije Marka Čadeža, Merkator u Srbiji ima tržišni udeo od 19 odsto i zapošljava 8000 ljudi u 78 gradova. Na policima je 57. 000 artikala, od čega su 21000 domaći artikli koji u premetu učestvuju 60 odsto.\nRuske banke na pragu da postanu najveći pojedin...\nKompanija Merkator-S prodaje Merkator Centar u ...\nMerkator prodaje deset tržnih centara u Sloven...\nMerkator prodaje još 11 tržnih centara da bi vr...\nLjajić: Špar u Srbiji više nego dobrodošao\nRuske trgovine žele da prodaju prehrambene proi...\nNiz novih pravila o platnim uslugama stupio dan...


Sloga je savladala Omarsku kao gost u okviru posljednje utakmice prve polusezone Prve lige Republike Srpske rezultatom 1:0.\nPred punim tribinama u Omarskoj gdje je do sada u Prvoj ligi Republike Srpske samo Krupa ostala neporažena, Sloga Doboj je nanijela prvi poraz domaćem timu.\nJedini gol za Dobojlije u 74. minuti utakmice postigao je Obrad Starčević i tako donio vrijedna tri boda izabranicima Zorana Ćurguza na kraju jesenjeg dijela sezone.\nSloga je s ova tri boda došla na drugo mjesto nakon 15 odigranih utakmica sa tri boda manje od Krupe, a jednim više od Slobode iz Novog Grada. S druge strane, Omarska je šestoplasirani tim Prve lige Republike Srpske.\nPrethodni članak(KRAJ) Željezničar – Radnik 2:0\nNaredni članak(VIDEO) Spektakularne makazice Keite Baldea i goleada u podjeli bodova Sasuola i Kaljarija


Lokalne finansije i životna sredina - Centar za evropske politike Lokalne finansije i životna sredina - Centar za evropske politike\nKoji su ključni problemi i moguća rešenja?\nU ovom trenutku, Srbija se suočava za ozbiljnim izazovima u oblasti zaštite životne sredine o čemu govori činjenica da je za usaglašavanje sa visokim standardima EU u ovoj oblasti potrebno izdvojiti više od 10 milijardi evra. Situacija je naročito problematična na lokalnom nivou, s obzirom na generalno nedovoljne kapacitete lokalnih samouprava sa jedne strane i veliki obim nadležnosti koje gradovi i opštine imaju u oblasti zaštite životne sredine, sa druge strane.\nU cilju utvrđivanja postojećeg stanja u pogledu finansiranja zaštite životne sredine na lokalnom nivou, sprovedeno je istraživanje čiji su rezultati objavljeni u studiji i završnom sižeu. Rezultati studije ukazuju na značajane probleme sa kojima se lokalne samouprave suočavaju. Veliki broj lokalnih samouprava više prihoduje nego od lokalnih ekoloških naknada nego što troši za zaštitu životne sredine preko fondova za zaštite životne sredine. Takođe, manje sredstava se planira za rashodovanje, nego što se prihoduje što govori da je problem manjih rashoda u odnosu na prihode sistemskog karaktera. Prisutni su primeri nenamenskog trošenja i nenameksnkog planiranja trošenja sredstava. Konačno, javnost je u nedovoljnoj meri uključena u proces finansiranja zaštite životne sredine na lokalnom nivou. Na osnovu identifikovanih problema, studija nudi preporuke za poboljšanje finansiranja zaštite životne sredine na lokalnom nivou.\nOva studija je izrađena u okviru CSOnnect institucionalni granta. CSOnnect program u Srbiji realizuje Regionalni centar za životnu sredinu (REC), a finansira Švedska međunarodna agencija za razvoj i saradnju (SIDA).